ועדת הכספים, כנסת 19, פרוטוקול מספר 431, 2014-10-28 12:15

ניסן סלומינסקי: טוב, רבותי, אנחנו ממשיכים בסדר-היום.

ניסן סלומינסקי: אנחנו נמצאים בהעברות כספיות.

ניסן סלומינסקי: העברה ראשונה, פניה מספר 107.

ניסן סלומינסקי: מי מציג אותה?

<יוסי עדס: אני אציג אותה.

ניסן סלומינסקי: יוסי, שלום עליכם.

ניסן סלומינסקי: אני רוצה לברך אתכם, לא התראינו תקופה מסוימת, אז ברוכים הבאים.

יעקב ליצמן: אבל אנחנו צריכים גם, אדוני היושב-ראש, לתת גיבוי לפקידים באגף התקציבים ששר האוצר תקף אותם.

יעקב ליצמן: שר האוצר נגדם, אז אנחנו צריכים לתת להם גיבוי.

ניסן סלומינסקי: טוב.

ניסן סלומינסקי: יוסי, בבקשה.

<יוסי עדס: הפניה נועדה לבצע תיקון טכני במסגרת פניה אחרת שנעשתה: הועבר סכום מסוים לתקנה לא נכונה, תקנה שהיא לא בשימוש.

<יוסי עדס: מעבירים אותה כרגע לתקנה בשימוש.

<יוסי עדס: זה בעצם תיקון טכני.

ניסן סלומינסקי: אתה מוכן להסביר על מה מדובר?

יעקב ליצמן: שר האוצר צודק שאתם לא יודעם את החומר.

ניסן סלומינסקי: על מה מדובר?

<יוסי עדס: במסגרת החלטת הממשלה על קיצוץ רוחבי, הוחלט לבצע קיצוץ רוחבי והעבירו את הסכום שצריך להפחית מסעיף 54 לתקנה שלא ניתן להוציא ממנה ולכן כרגע מבוצע תיקון.

ניסן סלומינסקי: אתה יודע להגיד לנו מה הנושא?

<יוסי עדס: 2% קיצוץ רוחבי, כנראה שזה היה החלטה של ניצולי השואה.

סתיו שפיר: מה זה כנראה?

<יוסי עדס: היה פלט של 2% על עודפים מחויבים של משרדי הממשלה לצורך מתן מענקים לניצולי שואה.

<יוסי עדס: הפלט הזה בוצע בתקנה לא נכונה וצריך לתקן את זה.

סתיו שפיר: כנראה שבוצע בתקנה לא נכונה או שבטוח בוצע בתקנה לא נכונה?

<יוסי עדס: אני לא עשיתי את הפניה.

<יוסי עדס: זה נעשה בתקנה לא נכונה בוודאות.

סתיו שפיר: זה תיקון טעות?

<יוסי עדס: זה תיקון טעות, טכני לחלוטין.

ניסן סלומינסקי: תיקון טעות טכנית.

ניסן סלומינסקי: מי בעד אישור פניה 107, ירים את ידו.

ניסן סלומינסקי: מי נגד, ירים את ידו.

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – אין

ניסן סלומינסקי: טוב.

ניסן סלומינסקי: פניה 107 אושרה.

ניסן סלומינסקי: פניה 219, שר השיכון.

ניסן סלומינסקי: מי מסביר?

<דור בלוך: הפניה מיועדת לתקצוב של 359 מיליון שקלים בהשאה להתחייב לקידום תכניות לדיור, לפי הפירוט הבא: 90 מיליון לטובת קידום עשרות תכניות למגורים, 269 מיליון ₪ לתכנון פתרונות תחבורתיים תומכי שכונות מגורים.

<דור בלוך: תקצוב הפתרונות התחבורתיים האמורים נעשה בהתאם להסכם "נתיב לדירה" שנחתם בין משרד התחבורה, רשות מקרקעי ישראל, משרד הבינוי והשיכון ומשרד האוצר, ואושר על ידי קבינט הדיור במסגרת החלטת ממשלה 1807 ביום 3 ביולי 2014, יישום הסכם "נתיב לדירה", מימון פרויקטים.

ניסן סלומינסקי: דור, אני לא זוכר אותך הרבה פה בוועדה.

ניסן סלומינסקי: רק להגיד לך שחברי הוועדה יודעים לקרוא ויכולים לקרוא, אז אין צורך להקריא להם את זה.

ניסן סלומינסקי: האם אתה יודע לתת משהו מעבר לזה?

ניסן סלומינסקי: האם נתיב לדירה זו תכנית החסמים שמורידים אותם?

<דור בלוך: נכון.

ניסן סלומינסקי: חסמים בשכונות כמו בראש העין או בבית שמש.

<דור בלוך: התכנית הזאת, שהוסכמה בין משרד התחבורה, משרד האוצר, רמ"י ומשרד השיכון נועדה להסיר חסמים בתכניות דיור משמעותיות, מהסיוג התחבורתי: מחלפים, מחלפונים וכדומה.

<דור בלוך: העברתי לבקשת חברי הוועדה את ההסכם שמפרט בדיוק באיזה מקומות מבוצעת הסרת חסמים.

מיכל בירן: למה הכסף הולך?

ניסן סלומינסקי: מיכל, רק רגע.

ניסן סלומינסקי: אם אני זוכר טוב, תעדכנו אותי – מי שיושב לימינך שגם יהיה אתנו בתמונה – אם אני זוכר טוב, יש 54 אלף יחידות מפוזרות בחלקי הארץ, כמו: 12,000 בראש העין, בבית שמש 18,000 ואחרים, שעוכבו בגלל חסמים צדדיים כמו מחלף בראש העין, הכביש לבית שמש שצריכים להרחיב אותו.

ניסן סלומינסקי: נחתם הסכם עם משרד התחבורה על 4.4 מיליארד שקל להסרת החסמים.

ניסן סלומינסקי: זה חלק מהעניין?

<דור בלוך: אמת.

<דור בלוך: בשלב הזה אנחנו מממנים את התכנון.

ניסן סלומינסקי: כתוצאה מזה משחררים 54,000 יחידות לבניה, להגדיל את ההיצע של הדירות.

<דור בלוך: אמת, זאת המטרה.

<דור בלוך: אני יכול לתת דוגמה.

<דור בלוך: ההעברה התקציבית הזאת נועדה לממן את התכנון של אותם פרויקטים, לדוגמה: מחלף אשדוד צפון/יבנה דרום שישרת 2,300 יחידות דיור ביבנה, פרויקט C ו-B.

יעקב ליצמן: זאת אומרת שהם ישלמו גם על המחלף?

<דור בלוך: ההסכם נועד לממן גם את התכנון וגם את המחלף עצמו.

יעקב ליצמן: לא.

יעקב ליצמן: שאלתי אם הדיירים ישלמו על המחלף?

<דור בלוך: לא.

יעקב ליצמן: האם אתה מצהיר כאן שאין שום כסף מהדיירים על המחלף המסוים שאתה מזכיר כרגע?

<דור בלוך: אני משתדל לא להיכנס להצהרות אבל אני אגיד שההסכם האמור נועד למממן - - -

יעקב ליצמן: לא, לא.

יעקב ליצמן: אני לא מבין עברית, אני מדבר יידיש: האם הכסף - - -

<דור בלוך: אני לא מדבר יידיש.

יעקב ליצמן: בסדר, אז אני אסביר לך ביידיש: האם הכסף הזה שמביאים כאן, האם המחלף המסוים שאתם מדברים עליו, לא מחייבים את הדיירים להשתתף במשהו במחלף הזה?

יעקב ליצמן: אני אומר לך שכן.

<דור בלוך: יכול להיות שאתה יודע יותר ממני.

יעקב ליצמן: בגלל זה אני מבקש הצהרה ממך שאין.

יעקב ליצמן: אז אני אשתמש בזה באופן משפטי ולתבוע שלא יחייבו אותם.

<דור בלוך: הסיכום נועד לממן את המחלפים שמופיעים גם במה שהעברנו לוועדת הכספים.

<דור בלוך: מטבע הדברים, בפרויקטי פיתוח בקנה מידה נרחב - - -

יעקב ליצמן: תסלח לי.

יעקב ליצמן: בלוד, באחיסמך, שמתם שם את כל המחלף, 3 ק"מ מהמקום, שמתם את זה עליהם כדי שהם ישלמו את זה ואחר כך זה בוטל.

יעקב ליצמן: שאלתי אותך האם על הפרויקט המסוים הזה - - -

ניסן סלומינסקי: תגיד לפי מיטב ידיעתך.

ניסן סלומינסקי: תגיד לפי מה שאתה יודע.

יעקב ליצמן: כן, כמובן.

<דור בלוך: לפי מיטב ידיעתי, כן.

יעקב ליצמן: זאת אומרת, אין?

<דור בלוך: רק למיטב ידיעתי.

ניסן סלומינסקי: סתיו, בבקשה.

סתיו שפיר: אני רואה בתשובות ששלחתם לי ש-3 מיליון שקלים עוברים דרך החטיבה להתיישבות.

סתיו שפיר: זה גוף מעט שנוי במחלוקת בימים אלה מאחר ורק לאחרונה פורסם בצורה מאוד רחבה האופן שבו הוא מחלק את התקציבים שלו - - -

<אורי גבע: זו לא הפנייה הזו.

סתיו שפיר: זו פניה אחרת?

<אורי גבע: אין פה - - -

סתיו שפיר: זה הנספח שקיבלתי ביחד - - -

יעקב ליצמן: מה זה החטיבה להתיישבות, סתיו?

<דור בלוך: יכול היות שזה מיועד לפניה אחרת.

סתיו שפיר: - - - שייך למה?

<דור בלוך: יכול להיות שזה משויך לפניה אחרת שהיא לא הפניה הזאת - - -

סתיו שפיר: זה מה שאתם - - -

יעקב ליצמן: הפניה הבאה, סתיו.

סתיו שפיר: כל הנספח הזה?

יעקב ליצמן: אני לא יודע בכלל מה זה החטיבה להתיישבות.

סתיו שפיר: אתם יכולים להסביר לי איך מתחלק התקציב הזה?

סתיו שפיר: בין אלו ערים?

סתיו שפיר: אלו השאלות שביקשתי עליהן תשובות.

סתיו שפיר: כתוב לי פה בתשובות שזה מצורף בנספח.

סתיו שפיר: זה הנספח וזו החלוקה.

<דור בלוך: לגבי הנושא של נתיב לדירה?

סתיו שפיר: איך זה מחולק?

סתיו שפיר: איפה הולכות להיבנות דירות?

סתיו שפיר: איפה זה משוקע?

סתיו שפיר: באיזה ערים?

סתיו שפיר: באיזה יישובים?

סתיו שפיר: פירוט מלא שבקשתי - - -

<דור בלוך: הועבר במלואו לוועדת הכספים.

<דור בלוך: הסיכום שאני מחזיק בידי, ואושר במסגרת - - -

סתיו שפיר: אבל זה הנספח.

סתיו שפיר: הוא אומר לי שזה לא זה.

<טמיר כהן: מה שקיבלנו זה מה שהעברנו.

סתיו שפיר: אם זה הנספח, אז יש פה כסף לחטיבה להתיישבות.

<דור בלוך: לא.

<דור בלוך: אני לא יודע לאיזה נספח את מתייחסת.

סתיו שפיר: אתה יכול בוא ולהסתכל על זה, אין בעיה.

סתיו שפיר: זה הנספח שאני קיבלתי.

<דור בלוך: מה שהועבר לוועדה על ידי זה סיכום נתיב לדירה שמפרט את היישובים כולם, אליהם הולך הכסף האמור.

אלעזר שטרן: אני אגיד לך למה החשדנות הזאת, ניסן.

ניסן סלומינסקי: כן?

אלעזר שטרן: כל פעם, במשרד השיכון, אנחנו - - -

זבולון כלפה: אלעזר, סיכמנו את זה אתמול בלילה.

זבולון כלפה: גמרנו עם זה.

אלעזר שטרן: לא.

ניסן סלומינסקי: די, נו.

ניסן סלומינסקי: באמת.

אלעזר שטרן: לא.

אלעזר שטרן: בגלל ששר - - -

יעקב ליצמן: זה ההסכם בין תומכים בגיור תמורת - - -

אלעזר שטרן: לא.

אלעזר שטרן: בגלל ששר השיכון שקרן עם תעודות של ועדת האתיקה, ולכן - - -

יעקב ליצמן: מי, מי?

יעקב ליצמן: שר האוצר?

אלעזר שטרן: שר השיכון.

אלעזר שטרן: יש לו מכתב מוועדת האתיקה שהוא שקרן.

ניסן סלומינסקי: טוב, רבותי, אתם - - -

סתיו שפיר: רק רגע, סליחה.

סתיו שפיר: יש פה - - -

יעקב ליצמן: יש לי תעודה ששר האוצר - - -

ניסן סלומינסקי: ליצמן, ליצמן.

ניסן סלומינסקי: בבקשה.

ניסן סלומינסקי: סתיו, את רוצה לסיים את דבריך?

מיכל בירן: יש פה איזה ניסיון – שהיא תגיד את זה לפרוטוקול.

ניסן סלומינסקי: שמה?

<אליסה פרוכט: מדובר בנספח שהוא החלטה אחרונה של הקרן לשמירה על שטחים פתוחים.

<אליסה פרוכט: בעצם, הפרויקטים שאושרו במסגרת הקול הקורא האחרון של הקרן לשטחים פתוחים.

<אליסה פרוכט: זה פחות קשור כרגע לדיון.

<אליסה פרוכט: הבקשה שלנו היא בעצם על פרויקטים שאושרו - - - תוספת תקציב על מנת להתחייב לאותם פרויקטים.

מיכל בירן: איך זה קשור לחסמים?

ניסן סלומינסקי: זה חסמים.

ניסן סלומינסקי: היא אומרת שזה לא זה.

ניסן סלומינסקי: זה קשור למה שצריך להגיע.

מיכל בירן: אז בעצם לא הגיע מה שסתיו ביקשה.

ניסן סלומינסקי: כנראה.

סתיו שפיר: אבל הגיע משהו אחר שאומר שחלק מהכסף כן - - -

<דור בלוך: אני רק עשה סדר.

<דור בלוך: יש בפניה הזאת שני עניינים שעולים: עניין אחד הוא נושא נתיב לדירה, שבו אכן אין שום דבר לגבי החטיבה להתיישבות.

<דור בלוך: הנושא השני, פשוט לא הספקתי להגיע אליו בהקראת הפניה, הוא הנושא של הקרן לשטחים פתוחים.

<דור בלוך: קרן שנועדה לממן שימור של שטחים פתוחים ברחבי הארץ.

ניסן סלומינסקי: זה ה-30 מיליון?

<דור בלוך: נכון.

<דור בלוך: במסגרת העברתי לחברי הוועדה את ההחלטה של הקרן שמסבירה את התקצוב של הפרויקטים וזה מה שהועבר לוועדה ואושר על ידי ההנהלה.

מיכל בירן: השאלה היא איפה באמת הפירוט של נתיב לדירה.

<דור בלוך: פירוט של נתיב לדירה הועבר גם כן - - -

סתיו שפיר: אני לא קיבלתי את הפירוט הזה.

סתיו שפיר: זה מאוד קשה להצביע על דברים שאנחנו לא יודעים לאן הם עוברים.

<טמיר כהן: זה מה שקיבלנו וזה מה שהועבר.

סתיו שפיר: אני לא קיבלתי את זה.

סתיו שפיר: אני רוצה להרחיב את השאלה בנוגע לקרן לשטחים פתוחים, ברשותכם, וזה מה שהתחלתי לכם קודם.

סתיו שפיר: אני באופן אישי וכך גם רוב חברי הוועדה מאוד בעד התיישבות, בעיקר כשהיא בגליל, בנגב ובגולן.

סתיו שפיר: אבל עם החטיבה להתיישבות יש בעיה.

סתיו שפיר: מאחר ואנחנו יודעים שהחטיבה להתיישבות העבירה בשנה האחרונה, זה התקציב היחידי שנחשף בפנינו וגם זה קרה כמעט בטעות, מאחר והם לא רוצים לחשוף את התקציב שלהם, מעבירה מיליוני שקלים לכל מיני עמותות פרטיות שבכלל פועלות במרכז הארץ, חלקן למען החזרה בתשובה וחלקן סתם כדי לצ'פר את חברי מפלגת הבית היהודי.

יעקב ליצמן: מה אכפת לך החזרה בתשובה?

סתיו שפיר: אני מאוד חוששת מכסף שעובר דרך החטיבה להתיישבות ואני חושבת שגם אתם צריכים לחשוש מכסף שעובר דרך גוף כזה, בעיקר מפני שפרטי המקרה הזה עדיין לא נחקרו ולא נבדקו ואנחנו לא יודעים שכמה מיליוני השקלים שאנחנו שופכים שם באמת יגיעו בסופו של דבר להתיישבות.

<דור בלוך: חברת הכנסת שפיר, אני רוצה להיות מאוד ברור לגבי הקרן לשטחים פתוחים: הקרן לשטחים פתוחים הוקמה מכוח חקיקה.

<דור בלוך: לפי החקיקה והתקנות שלה היא לא יכולה לממן התיישבות בשום צורה שהיא.

<דור בלוך: הקרן הזאת והנהלת הקרן, שהיא שקופה לחלוטין: יש לה יועץ משפטי, היא יושבת ברשות מקרקעי ישראל, מקבלת פניות מגופים שונים לפי קול קורא שיוצא כדין - - -

סתיו שפיר: אבל ברגע שאתם מעבירים משהו דרך החטיבה להתיישבות השקיפות נעלמת כי הם לא מחויבים בשקיפות.

<דור בלוך: הקרן לשטחים פתוחים, מכוח התקנות והחוק - - -

ניסן סלומינסקי: טוב - - -

סתיו שפיר: הוא באמצע תשובה.

ניסן סלומינסקי: בסדר, אמרתי.

סתיו שפיר: שיסיים.

סתיו שפיר: טוב זה בטח שלא.

<דור בלוך: - - - מבצעת בקרה על הפרויקטים השונים ומוודא שכל הפרויקטים שלה - -

יעקב ליצמן: כתוב: טוב בארץ - -

<דור בלוך: - - אכן, כסף יוצא עבור הפרויקטים ועבור - - -

סתיו שפיר: איך אתה יכול לוודא את זה - - -

ניסן סלומינסקי: אני מבקש שלא תהיה חקירה - - -

סתיו שפיר: לא, סליחה, ניסן.

סתיו שפיר: אני באמצע השאלות.

ניסן סלומינסקי: אני יודע.

ניסן סלומינסקי: אבל תהיה חקירה, אז יהיו לך 2 דקות - -

סתיו שפיר: למה?

סתיו שפיר: רק לאורית סטרוק מותר לחקור בוועדה הזאת?

ניסן סלומינסקי: - - ותשאלי.

ניסן סלומינסקי: יהיו לך 2 דקות - -

סתיו שפיר: אני רוצה לסיים את השאלה.

ניסן סלומינסקי: - - 2 דקות ותוכלי לסיים.

סתיו שפיר: איך אתה מפקח על זה שתקציב שאתה מעביר דרך החטיבה באמת מגיע ליעדו?

ניסן סלומינסקי: הצלם כבר גמר לצלם.

<דור בלוך: אני אעביר את זכות הדיבור לאורי מרמ"י, שיסביר בדיוק את צורת הפיקוח.

<אורי גבע: הקיום של הקרן לשטחים פתוחים נקבע בחוק רשות מקרקעי ישראל.

<אורי גבע: סדרי העבודה שלה קבועים בתקנות של הקרן לשטחים.

<אורי גבע: הקרן מפרסמת כל שנה קול קורא בהתאם לקריטריונים, בעצם שמירה על שטחים פתוחים.

<אורי גבע: אנחנו אחראים על מקרקעי ישראל לשטחים שלא קשורים לשום התיישבות, אלה שטחים פתוחים.

<אורי גבע: אבל קורה לעיתים שמשתלטים עליהם בצורות לא חוקיות, פוגעים בקרקע ,בשטח, בטבע.

<אורי גבע: הקרן לשטחים פתוחים - - -

יעקב ליצמן: על כמה אחוזים מהשטחים הפתוחים השתלטו?

<אורי גבע: כמה השתלטות יש?

<אורי גבע: אני צריך להביא נתונים - - -

יעקב ליצמן: יכול להיות שעל הרוב?

<אורי גבע: אני לא יודע - - -

סתיו שפיר: אני לא מבינה עדיין מה - - -

ניסן סלומינסקי: ליצמן, בנגב ובגליל אנחנו לא יודעים כמה?

ניסן סלומינסקי: מה אנחנו שואלים?

יעקב ליצמן: גם שם - - -

ניסן סלומינסקי: בואו נפסיק כבר עם זה.

ניסן סלומינסקי: ראיתי את ההסכמים שהיו, של חיים עם סתיו, אבל עזבו באמת.

<אורי גבע: מדובר בסופו של דבר ברצון של המדינה לקחת שטחים שלא מיועדים לבניה ושום - - -

יעקב ליצמן: - - -

סתיו שפיר: תנו לאורי לסיים.

<אורי גבע: - - - ולשמור עליהם.

<אורי גבע: עושים את זה באמצעות רשויות וגופים פונים לקול קורא ואם הם עומדים בקריטריונים שלא נפרט כרגע, הם מקבלים תקציב לביצוע פעולה לשמירה על שטח, לדוגמה: גידור, סידור של השטח.

<אורי גבע: אני לא אכנס לפרטים, אבל זה - - -

יעקב ליצמן: מה התקציב?

סתיו שפיר: את זה החטיבה עושה?

<אורי גבע: התקציב של הקרן נקבע כאחוז מההכנסות של רשות מקרקעי ישראל בכל שנה ויש גם סיכומים תקציביים מפורטים שמראים איך בעצם מתוקצב.

<אורי גבע: מכיוון שהקרן מקבלת תקציב אחת לשנה לפי ההכנסות, מה לעשות, ההכנסות של רשות מקרקעי ישראל הן לא קבועות לאורך שנה, אנחנו לא משרד ממשלתי וזה יכול להשתנות באחוזים רבים.

<אורי גבע: לפעמים גם לוקח זמן עד שמוציאים פרויקט אל הפועל, לכן אנחנו מתקצבים פרויקטים שאושרו כבר לפני הרבה זמן - - -

סתיו שפיר: אני עדיין לא מבינה למה אתם מעבירים כספים דרך החטיבה להתיישבות?

סתיו שפיר: אין גוף יותר אמין, ישר?

סתיו שפיר: גוף שאפשר להעביר דרכו את הכסף הזה?

<אורי גבע: החטיבה להתיישבות זכאית לגשת לקול קורא הזה כמו כל אחד אחר.

<דור בלוך: כמו למשל רשות הטבע והגנים שפנתה גם כן וקיבלה כספים.

<אורי גבע: קודם כל מאושר הפרויקט לפי הקריטריונים שלנו.

<אורי גבע: אפשר לבדוק בדיוק ולשלוח לך איך אושר הפרויקט ומה עושים.

<אורי גבע: דבר שני, כדי לראות לאן הולך הכסף, עושים שני דברים - - -

יעקב ליצמן: זה הולך לפי מכרז?

<אורי גבע: - - - לפי קול קורא וקריטריון ולפי, כמובן, המסגרת התקציבית.

<דור בלוך: אני גם מציין שהקול הקורא הועבר לוועדת הכספים יחד עם כל החומר, כמו כן, התקנות של הקרן והחקיקה.

יעקב ליצמן: במיילים בטח.

ניסן סלומינסקי: שמעון, ביקשת לשאול?

ניסן סלומינסקי: שמעון בבקשה.

יעקב ליצמן: גם אני ביקשתי.

שמעון סולומון: רציתי לשאול - - -

סתיו שפיר: רגע, הוא באמצע תשובה.

ניסן סלומינסקי: הוא כבר נתן תשובה ואת חוקרת וחוקרת.

ניסן סלומינסקי: די, יש גבול.

סתיו שפיר: אדם מביא תשובה, תנו לו לסיים לדבר.

ניסן סלומינסקי: הוא דיבר, הוא הסביר, הסביר עוד פעם.

ניסן סלומינסקי: את שואלת עוד פעם - - -

סתיו שפיר: בגלל שזו חטיבה להתיישבות?

סתיו שפיר: ניסן, אתה בכלל אתה צריך להיות מנוע מלהתעסק בעניינים של החטיבה להתיישבות - -

ניסן סלומינסקי: אני יודע - - -

סתיו שפיר: - - מאחר והיא מעבירה כספים לחברי המפלגה שלך - -

יעקב ליצמן: מה עשה לך - - - החטיבה להתיישבות?

סתיו שפיר: - - אתה בכלל לא צריך להשתתף בדיון.

סתיו שפיר: אני ממליצה לך להעביר את האפשרות לנהל את הדיון הזה לבועז או למישהו שאתה סומך עליו - - -

ניסן סלומינסקי: סתיו, אני רק רוצה להזכיר לך שהצלם כבר הלך.

ניסן סלומינסקי: הוא צילם והלך.

ניסן סלומינסקי: קראנו את - - -

סתיו שפיר: זה לא יכול היות.

סתיו שפיר: עם כל הכבוד, זו ממש חוצפה, מאחר ולפני שעה ישבנו פה כמעט רק שנינו ואתה הייתה נואש שיהיו חברי כנסת בוועדה.

סתיו שפיר: אני מציעה לך להתנהג קצת יותר בנימוס.

ניסן סלומינסקי: אבל כתבת.

ניסן סלומינסקי: הודעת מה את הולכת לעשות פה היום - - -

סתיו שפיר: מאחר והחטיבה להתיישבות מעבירה כספים לחברי המפלגה שלך, לפוקדים גדולים במפלגה שלך, אם להגיד את זה בצורה כמו שזה.

סתיו שפיר: אני מציעה לך להעביר את ניהול הוועדה למישהו שלא מעורב ולא סובל מניגוד עניינים ולאפשר לנו לנהל את הדיון - - -

ניסן סלומינסקי: אני מציע לך לא להמשיך הלאה לפני שגם תהיה תביעת דיבה נגדך.

ניסן סלומינסקי: אני מציע לך להוריד את - - -

סתיו שפיר: בבקשה, אתה מוזמן לתבוע אותי על הוצאת דיבה.

סתיו שפיר: אני מקבלת את התביעה שלך בשמחה.

סתיו שפיר: בוא ותוכיח בבית המשפט שאתה לא נמצא בניגוד עניינים.

סתיו שפיר: בבקשה, בוא ותעשה את זה.

סתיו שפיר: אני מחכה לרגע שתעשה את זה.

ניסן סלומינסקי: אני צריך כבר להוכיח?

ניסן סלומינסקי: זה החוק אצלך?

ניסן סלומינסקי: שהנאשם - - -

סתיו שפיר: אני הבאתי את ההוכחות למה אתה בניגוד עניינים.

ניסן סלומינסקי: הבאת הוכחות?

ניסן סלומינסקי: הבאת הוכחות?

סתיו שפיר: בהחלט, כן.

סתיו שפיר: שאתה מעביר לדורפמן ולחברים שלך - - -

ניסן סלומינסקי: ממכון ששייך לאנשי שיח' ג'ראח?

ניסן סלומינסקי: מהמכון ששייך לשיח' ג'ראח?

ניסן סלומינסקי: לשמאל הקיצוני?

ניסן סלומינסקי: מהם הבאת נתונים - - -

סתיו שפיר: - - - תקנון המפלגה.

סתיו שפיר: בוא ותוכיח בבית המשפט שאתה לא בניגוד עניינים - - -

שמעון סולומון: יש לי זכות דיבור, לא?

סתיו שפיר: - - - בוא ותעשה את זה, זה יהיה נהדר.

סתיו שפיר: בוא ותעשה את זה.

ניסן סלומינסקי: שמעון, קיבלת את זכות הדיבור.

סתיו שפיר: תן בבקשה לנציג של רמ"י להסביר פה - - -

ניסן סלומינסקי: שמעון בבקשה.

סתיו שפיר: לא.

סתיו שפיר: הוא לא סיים את התשובה שלו.

סתיו שפיר: שמעון, פוליטיקה חדשה, לא?

ניסן סלומינסקי: שמעון, בבקשה.

שמעון סולומון: זה בדיוק זה.

שמעון סולומון: אני רוצה לשאול - - -

סתיו שפיר: תן לו לסיים את התשובה שלו.

סתיו שפיר: אנחנו צריכים לכבד.

סתיו שפיר: מגיעים לפה נציגים, יש להם תשובות – תכבדו אותם.

ניסן סלומינסקי: סתיו, בבקשה.

שמעון סולומון: סתיו, אני אתך.

שמעון סולומון: אני רוצה לשאול להבהרה.

ניסן סלומינסקי: תורו לדבר.

ניסן סלומינסקי: סתיו, למרות ההנחיות שיש לך להתפרץ ולהשתלט, עכשיו יש לשמעון זכות דיבור.

סתיו שפיר: הוא היה באמצע – איזה הנחיות?

סתיו שפיר: ממי?

סתיו שפיר: אני לא מקבלת הנחיות מהפוקדים שלנו שמועבר אליהם כסף כמו שזה אצלך.

ניסן סלומינסקי: שמענו.

ניסן סלומינסקי: מיונתן לוי וחבריו משיח' ג'ראח קיבלת קצת הוכחות.

ניסן סלומינסקי: השמאל הקיצוני - - -

סתיו שפיר: על זה, אם כבר, אני יכולה לתבוע אותך על הוצאת דיבה.

ניסן סלומינסקי: - - - את מקבלת את ההנחיות שלך ואת מנסה לממש אותן בהתלהבות - - -

סתיו שפיר: ניסן, בבקשה, תענה לגופו של עניין.

ניסן סלומינסקי: - - - אבל מותר גם לחברי ועדה אחרים.

ניסן סלומינסקי: שמעון, בבקשה.

שמעון סולומון: רציתי לשאול - - -

סתיו שפיר: תענה לגופו של עניין.

סתיו שפיר: אתה אומר שאתה לא בניגוד עניינים?

סתיו שפיר: אתה אומר שהחטיבה להתיישבות לא העבירה כסף אל - - -

ניסן סלומינסקי: אני לא יודע על מה את מדברת עכשיו על החטיבה, מדברים אתך על דברים - - -

סתיו שפיר: - - - או לחברי מפלגה של הבית היהודי?

סתיו שפיר: כי זה מופיע בתקציב.

סתיו שפיר: אלה נתוני משרד האוצר - -

ניסן סלומינסקי: סתיו, בבקשה.

ניסן סלומינסקי: שמעון, בבקשה.

שמעון סולומון: סתיו, את לא - - -

סתיו שפיר: - - אתה אומר שזה לא נכון?

סתיו שפיר: משרד האוצר שיקר?

ניסן סלומינסקי: עכשיו שמעון מדבר.

ניסן סלומינסקי: עכשיו שמעון מדבר.

ניסן סלומינסקי: בסדר.

סתיו שפיר: משרד האוצר, אתה שומע מה הוא אומר על המשרד שלכם?

סתיו שפיר: הוא אומר שמשרד האוצר מפיץ מידע לא נכון.

ניסן סלומינסקי: שמעון, בבקשה.

שמעון סולומון: אני רוצה לשאול כדי להבין.

שמעון סולומון: אני לא כל כך מבין לעומק אז אני שואל על מה שאמרתם עכשיו: אתה אומר שהתקציב של הקרן לשטחים פתוחים היא אחוז מהכנסות של מקרקעי ישראל, למה צריך לקבוע מראש אחוז ולא לפי הצורך ברמת השטח?

<דור בלוך: כך קובעת החקיקה.

שמעון סולומון: זאת אומרת, האחוז האחד עונה לתכניות לפי - - -

<אורי גבע: מכיוון שהחוק הוא בדרך כלל קשה, אנחנו לא משרד שמעביר עודפים מחויבים - - - אם זה מייצר קשיחות בניהול התקציבי.

<אורי גבע: ולכן אתם רואים פה במקום העברת עודפים, תוספות או גריעה של תקציב בשביל ההתאמה הזו בין השנים.

<אורי גבע: לפחות פעם-פעמיים בשנה נבוא לוועדה.

שמעון סולומון: הקרן שלכם גם מתייחסת לנגב, לדרום?

<אורי גבע: לכל הארץ.

שמעון סולומון: אז מה ההישגים שם?

שמעון סולומון: הרי אנחנו יודעים מה שקורה בדרום.

שמעון סולומון: מה עשתה הקרן?

<דור בלוך: קודם כל צריך להגיד שהקרן יצאה, למיטב זכרוני, בקול קורא בפעם הראשונה ב-2013, כך שבשטח עדיין אי אפשר לראות.

<דור בלוך: הפרויקטים האלה מטבעם - - -

זבולון כלפה: אפשר לראות.

זבולון כלפה: אפשר לראות בהרבה מקומות.

זבולון כלפה: אל תצמצם את היכולות ואת הזכויות - - -

ניסן סלומינסקי: יש פעילות אבל עדיין זה רחוק ממה שצריך להיות.

שמעון סולומון: אם יש לכם נתונים, תגידו.

<אורי גבע: יש בחומר שמחזיקה חברת הכנסת שפיר.

<אורי גבע: אני מוכן לתת לך את כל הפרויקטים שהעברנו לוועדה.

<אורי גבע: הכול גם שקוף.

<אורי גבע: גם לפי חוק חופש המידע אתה יכול לקבל את זה מתי שאתה רוצה.

יעקב ליצמן: ביקשתי גם לדבר.

יעקב ליצמן: יש לי כמה הערות.

יעקב ליצמן: ראשית, הנושא של פיתוח: מורידים עכשיו הרשאה להתחייב 115 מיליון שקל?

<אורי גבע: כן, זו הרשאה להתחייב.

יעקב ליצמן: למה מורידים את זה?

יעקב ליצמן: בגלל שאין שיווק?

<אורי גבע: פיתוח זה תהליך שבא לפני השיווק - - -

יעקב ליצמן: אבל ידעתם בתחילת השנה שגם לפני שנה החזרתם כסף.

<דור בלוך: התקציב הזה נכתב ב-2013.

<אורי גבע: התקציב הוא דו שנתי ואושר ב-2012.

<אורי גבע: אושרה מכסה של הרשאה להתחייב, שאמורה להספיק לנו לפעילות שנתית של פיתוח.

יעקב ליצמן: כמה החזרת לפני שנה בפיתוח?

<אורי גבע: כמה ביצעתי בפיתוח?

יעקב ליצמן: לא.

יעקב ליצמן: כמה החזרת?

<אורי גבע: לא זכור לי שהחזרתי בשנה שעברה הרשאה להתחייב.

<אורי גבע: אין לי פה את הנתון.

יעקב ליצמן: החזרת, החזרת.

יעקב ליצמן: לא זוכר אם זה היה הרשאה להתחייב או בתקציב.

יעקב ליצמן: החזרת כסף מפיתוח כי לא ניצלת את זה.

יעקב ליצמן: זאת אומרת שאין שיווק.

<אורי גבע: לא.

<אורי גבע: ממש לא.

<אורי גבע: זה העלויות של הפיתוח.

<אורי גבע: בזמן קביעת התקציב אנחנו לא קובעים את התקציב לפי כל פרויקט ופרויקט.

<אורי גבע: הפרויקט מגיע לוועדת פרויקטים, נעשית עליו בחינה תקציבית.

<אורי גבע: לעיתים הוא יותר יקר ולעיתים הוא יותר זול.

<אורי גבע: זה גם תלוי בהתקדמות בשטח.

<אורי גבע: יש פרויקטים שמעוכבים והכסף לא יוצא.

<אורי גבע: אני יכול לתת לך מספר פרויקטים שחשבנו שיסתיימו במספר שנים ובסוף הם מסתיימים שלוש שנים יותר.

<אורי גבע: קשה לנו להתחייב על השקל - - -

יעקב ליצמן: הסדרת הבדואים, 134 מיליון שקל - - -

<אורי גבע: בדיוק אותו דבר.

<אורי גבע: ההפחתה היא - - -

יעקב ליצמן: מה היה לפני שנה?

<אורי גבע: ביצעו פחות.

<אורי גבע: הם מגדילים את הביצוע שלהם משנה לשנה.

<אורי גבע: יש להם כבר עכשיו - - -

יעקב ליצמן: זה אמור להיות הסדר הקבע?

יעקב ליצמן: להעביר אותם למקומות קבועים?

יעקב ליצמן: למשל, כביש 31, ירוקנו את זה עכשיו?

זבולון כלפה: כביש 31, מצומת שוקת לערד.

יעקב ליצמן: שם הבדואים.

זבולון כלפה: לא רק שם, גם בכביש 25.

יעקב ליצמן: זה בעיקר.

זבולון כלפה: לא, לא.

זבולון כלפה: גם 25, גם ב-40.

<אורי גבע: לדעתי זה לא פרויקט שמטופל במסגרת התקציב - - -

יעקב ליצמן: אבל זה הכביש הראשי שמשרד התחבורה משקיע בו המון כסף, מאות מיליונים - - -

<אורי גבע: לרשות הבדואים יש מנדט מסוים.

<אורי גבע: המנדט הזה הוא לא - - -

יעקב ליצמן: - - -

<אורי גבע: למה נקבע שזה המנדט שלהם?

יעקב ליצמן: לא.

יעקב ליצמן: למה זה לא כלול בתוך ההסדרה?

<אורי גבע: הרשות יודעת לטפל בנושאים מסוימים שהם פיתוח, תכנון והסדרים - - -

יעקב ליצמן: אני אגיד לך: אתה עונה תשובות מאוד יפות אבל חלקלקות, אתה יודע.

<אורי גבע: זה המנדט שלהם.

<אורי גבע: הם לא יכולים לעשות את זה.

יעקב ליצמן: עזוב.

יעקב ליצמן: אתה יודע את התשובה, אתה לא עונה לי.

זבולון כלפה: אין לו אישור.

ניסן סלומינסקי: רבותי, מי בעד לאשר את פניה מספר 219?

ניסן סלומינסקי: מי בעד, ירים את ידו.

ניסן סלומינסקי: שמעון.

ניסן סלומינסקי: מי נגד, ירים את ידו.

יעקב ליצמן: מי נגד הגיור?

סתיו שפיר: אני נגד זה שלא קיבלנו מידע מספק וזה - - -

סתיו שפיר: בעד אישור פניה 219 – רוב

סתיו שפיר: נמנעים – אין

ניסן סלומינסקי: פניה 219 אושרה.

סתיו שפיר: אני מבקשת רביזיה, בבקשה.

ניסן סלומינסקי: רביזיה של סתיו.

ניסן סלומינסקי: פניה 228, מי מציג?

<נועם שטרן: הפניה נועדה לתוספת של מיליארד ו-77 מיליון ₪ בהרשאה להתחייב, לצורך אישור מענק לשדרוג מפעלFAB-28 של אינטל בקרית גת.

<נועם שטרן: הבקשה הזאת לאישור המענק היא בהמשך לעבודה נרחבת שבוצעה על ידי משרד הכלכלה ומשרד האוצר בהתאם - - -

משה גפני: מיליארד ו-77 מיליון?

<נועם שטרן: כן.

<נועם שטרן: בהתאם למתודולוגיה שגובשה על ידי המועצה הלאומית לכלכלה.

<נועם שטרן: המתודולוגיה היא לבחינה שלל תועלת מהשקעות של חברות רב לאומיות בישראל.

<נועם שטרן: היא בוחנת, מצד אחד, את התועלת המשקית מההשקעה.

<נועם שטרן: מצד שני, היא בוחנת מה אותה חברה יכולה לקבל במדינות אחרות.

<נועם שטרן: המטרה היא, בהנחה שאפשר להציע משהו יותר ממה שמקבלים במדינות חרות ומצד שני הוא פחות מהתועלת המשקית, אז יתרת התועלת המשקית היא רווח נקי של המשק.

<נועם שטרן: יש שלושה סוגים עיקריים של תועלת: תועלת אחת היא הכנסות ממסים.

<נועם שטרן: תועלת שנייה, תועלות ישירות מהפעילות של החברה, כגון, תעסוקה בפריון גבוה, רכישות של החברה מספקים מקומיים, הסמכה של ספקים מקומיים שמאפשרת להם אחר כך להגדיל את המכירות שלהם גם לחברות אחרות בחו"ל.

<נועם שטרן: הסוג השלישי זה תועלות חיצוניות, למשל, פיתוח המשאב האנושי.

<נועם שטרן: במקרה של אינטל יש כל מיני חברות שהוקמו על ידי יוצאי אינטל, קידום סטנדרטים ניהוליים בארץ, מיתוג של המשק בחזית הכלכלית העולמית וכדומה.

<נועם שטרן: זה סוג שקצת קשה לכמת.

<נועם שטרן: בחישוב שנעשה בהתאם למתודולוגיה הזאת גילינו שהתועלת למשק גבוהה מהמענק ולכן מבקשים לאשר את ההשקעה.

ניסן סלומינסקי: האם זה נכון שכנגד זה אינטל משקיעה 22 מיליארד שקל?

<נועם שטרן: אינטל משקיעה 22-21 מיליארד שח, זה תלוי בשער החליפין.

ניסן סלומינסקי: כן, אבל סדר גודל של 22 מיליארד כנגד זה.

<נועם שטרן: כן.

<נועם שטרן: המענק הוא בשיעור של כ-5%, בהשוואה ל-20% שמאפשר החוק ושניתן לחברות אחרות בדרך כלל.

משה גפני: מיליארד ו-77 מיליון?

<נועם שטרן: כן.

משה גפני: ואי אפשר להעביר כסף קטן יחסית למגבות ערד ולתפוחי עצמונה?

ניסן סלומינסקי: רגע, רגע, משה.

משה גפני: מה רגע?

ניסן סלומינסקי: אלה שני דברים שונים.

ניסן סלומינסקי: אני אתן לך לשאול אבל - - -

משה גפני: מאיפה אני יכול לדעת?

משה גפני: לא למדתי ליבה.

משה גפני: אתה יודע שזה שני דברים שונים.

משה גפני: גם פרי גליל היה דבר שונה.

ניסן סלומינסקי: משה, בבקשה.

משה גפני: באמת, תסגרו את ערד.

ניסן סלומינסקי: אני מבין.

משה גפני: שני דברים שונים.

משה גפני: זאת אותה מדינה.

ניסן סלומינסקי: מדברים אתך כאן על דבר טוב שהולך לפתח את קריית גת.

משה גפני: בסדר.

ניסן סלומינסקי: אתה רוצה רק בשביל זה?

ניסן סלומינסקי: באמת, תפוס דבר אחר.

ניסן סלומינסקי: כאן זה דבר שכולם מסכימים, כולם מתלהבים, אז מה אתה רוצה סתם לדבר על דבר שהוא טוב ולעשות את זה?

משה גפני: מה אתה מבקש?

משה גפני: שאני לא אדבר?

ניסן סלומינסקי: לא - - -

משה גפני: אם תגיד לי לא דבר, אני לא אדבר.

ניסן סלומינסקי: תמצא את ההעברה הנכונה.

משה גפני: מה זה תמצא?

אלעזר שטרן: אני אגיד לך מה מהפריע לו.

ניסן סלומינסקי: מה?

אלעזר שטרן: מפריע לו שהוא עזר למפעל פרי הגליל - - -

משה גפני: רק לפרי הגליל עזרתי?

משה גפני: הם גם באו אלי ואמרו: זה לא אותו דבר.

אלעזר שטרן: פה - - - משהו יותר גדול.

ניסן סלומינסקי: מה זה - - -

משה גפני: נו, באמת.

משה גפני: נוסעת אתמול ישראל ביתנו לערד - - -

ניסן סלומינסקי: בסדר גמור, מי אמר שלא נעזור גם לערד אולי?

משה גפני: בסדר, מאה אחוז.

ניסן סלומינסקי: אם נצליח.

משה גפני: ומה עם תפוחי עצמונה?

משה גפני: כמה מבקשים שיתקדם העניין?

ניסן סלומינסקי: בעזר השם - - -

משה גפני: בעזר השם.

משה גפני: מה בעזר השם, השם לא עוזר למי שלא מנסה לעשות משהו.

אלעזר שטרן: זה נכון.

ניסן סלומינסקי: אני רוצה להבין: כתוצאה מזה אנחנו מגיעים במפעל - - -

משה גפני: תגיירו אותם.

אלעזר שטרן: - - - תשרתו, ואז השם יעזור.

אלעזר שטרן: הוא לא עוזר למי שלא - - -

משה גפני: נכון.

ניסן סלומינסקי: אלעזר, בבקשה.

משה גפני: לא, הוא אומר לי לא לדבר.

ניסן סלומינסקי: לא.

ניסן סלומינסקי: חס ושלום.

ניסן סלומינסקי: תדבר בתורך מה שתרצה.

ניסן סלומינסקי: רק אמרתי - - -

משה גפני: אה, בסדר.

<טמיר כהן: רשום כבר.

ניסן סלומינסקי: אני מבין שכתוצאה מזה המפעלים בקריית גת יעלו לרמה הכי גבוהה של אינטל.

<נועם שטרן: נכון.

ניסן סלומינסקי: אני לא זוכר בדיוק את כל התחכום, אבל זה הדרג הכי מתקדם והכי גבוה, זה יהיה המוביל בעולם.

<נועם שטרן: נכון.

<נועם שטרן: אני יכול לפרט, אבל נמצא פה לידי מנהל מרכז ההשקעות, נחום איצקוביץ, שיודע בדברים האלה יותר טוב ממני והוא ישמח לפרט.

ניסן סלומינסקי: ידידנו נחום, איש עתיר זכויות, לשעבר מנכ"ל משרד הרווחה ולפני כן ראש המועצה האזורית.

יעקב ליצמן: האיש הנכון במקום הלא נכון.

<נחום איצקוביץ: חבר הכנסת ליצמן, אנחנו מכירים יותר מיום.

<נחום איצקוביץ: ההשקעה הזו היא השקעה נכונה למשק בכל מובן שהוא.

ניסן סלומינסקי: עתידו עוד לפניו.

<נחום איצקוביץ: כפי שנאמר על-ידי נועם, בדקנו מכל הצדדים האפשריים את התועלת המשקית שקיימת כאן.

<נחום איצקוביץ: אנחנו יכולים לומר שמעבר להשפעה על קריית גת, יש השפעה על למעלה מ-900 חברות טכנולוגיות במדינת ישראל שמושפעות בעקיפין על-ידי תהליכים שקשורים לאינטל ולסובב אותה.

<נחום איצקוביץ: הטכנולוגיה היא הטכנולוגיה של הדור הבא אחרי הבא.

<נחום איצקוביץ: מה שקרה בפעם הקודמת, כשאינטל לא זכתה כאן ועברה לאירלנד, זה טכנולוגיה של 14 ננו.

<נחום איצקוביץ: עכשיו מדובר על 10 עד 8 ננו.

<נחום איצקוביץ: מדובר בטכנולוגיה מודרנית שתבטיח קיום של הייטק בישראל.

<נחום איצקוביץ: אני לא צריך לומר לכם שהשפעה של הייטק בישראל על כל הפרמטרים הכלכליים היא מאוד גבוהה ושל אינטל, כאחד מהמרכיבים, היא על אחת כמה וכמה.

<נחום איצקוביץ: יש לה גם דברים שחייבנו אותם בתוך הבדיקות השונות, למשל: לבצע רכש מקומי, רכש גומלין בהיקף של 550 מיליון דולר ועוד למעלה מ-140 מיליון שקל בשנה רכש שוטף, שלא קשור לזה.

<נחום איצקוביץ: נתנו להם עוד מטלות נוספות בתחום הפיתוח, יש רשימה ארוכה.

<נחום איצקוביץ: אם יש טענה, והייתה טענה בשעתו, לגבי הקשר בין הטבות כלשהן, זו חברה שהמטלות שהמדינה שמה עליה, ואנחנו דקדקנו עד אחרון הפרטים, כולל תעסוקה של אוכלוסיות שמודרות מהייטק, בין היתר חרדים ומגזר ערבי, וחייבנו אותם לקלוט 5% מהאוכלוסיות המודרות האלה לתעשיית אינטל, כי אנחנו רוצים לפתוח את השערים בפני אותן אוכלוסיות.

<נחום איצקוביץ: מה שאנחנו הטלנו עליהם זה מטלה גדול מאוד.

<נחום איצקוביץ: התשואה היא מאוד גבוהה למשק, גם במונחי מיסוי וגם במונחים כלכליים אחרים.

<נחום איצקוביץ: הלוואי ויבואו קבוצות מסוג זה – הן לא מגיעות – התחרות הבינלאומית בהבאת חברות רב לאומיות היא מאוד-מאוד קשה.

<נחום איצקוביץ: בעולם, כל המדינות מתחרות על הייטק מסוג זה.

<נחום איצקוביץ: מעבר לכך, צריך לקחת בחשבון שהתקציב של הגוף שאני עומד בראשו כרגע, התקציב הספציפי הזה, הוא תקציב תוספתי.

<נחום איצקוביץ: ההרשאה הזו נפרסת על 5 שנים, זה בהיקף של כ-200 מיליון שקל לשנה.

<נחום איצקוביץ: אנחנו יודעים לתת מענה, אנחנו נותנים לחברות קטנות ובינוניות מהתקציב של מרכז ההשקעות: 80% מהתקציב שלנו, התקציב השוטף, הולך לחברות קטנות ובינוניות שעומדות בכללים.

<נחום איצקוביץ: אנחנו פועלים עכשיו מאוד חזק בערד למצוא להם חלופות שתעמודנה בכללים שלנו.

<נחום איצקוביץ: החוק מחייב אותנו שיהיו עניינים שקשורים לחדשנות ופריון שעליהם כולם מדברים, לרבות עניינים של ייצוא.

<נחום איצקוביץ: חבר הכנסת גפני, אתה מכיר אותי יותר מיומיים, אנחנו עובדים בשקיפות מלאה, אנחנו מפרסמים את כל הדברים האלה.

<נחום איצקוביץ: יש דברים, כמובן, שסודיות מסחרית לא מאפשרת לנו לעשות את זה.

<נחום איצקוביץ: אני אומר את זה כמי שבא מעולם הרווחה ויודע עד כמה חשוב שתהיה תעסוקה שתמשוך למעלה, שההשקעה הזו ראויה למדינת ישראל.

<נחום איצקוביץ: ו-5% זו ההשקעה הנמוכה ביותר שאי פעם ניתנה.

<נחום איצקוביץ: ההשקעה הכי גבוהה שאי פעם נעשתה במשק על-ידי חברה זרה והמענק הכי נמוך.

<נחום איצקוביץ: המאזן הכללי הוא מאזן חיובי - - -

ניסן סלומינסקי: זה 5% מתוך 20% האפשרי.

<נחום איצקוביץ: 20% זה אפשרי ובדרום יש עוד מענק - - -

אראל מרגלית: איזו הטבת מס יש - - -

<נחום איצקוביץ: הטבת המס היא לפי חוק עידוד השקעות הון.

<נחום איצקוביץ: בתיקון האחרון שהיה ב-2011 זה 5%.

אראל מרגלית: אז הם גם מקבלים מענק וגם מקבלים שיעור מס של 5%.

<נחום איצקוביץ: בכל חברות ההייטק ובכל החברות התעשייתיות אין התלייה בין זה לבין זה.

<נחום איצקוביץ: הם כולם יכולים לתת גם וגם אבל לא בשיעור זה אלא בשיעורים אחרים.

<נחום איצקוביץ: יש מסלול מיוחד לחברות רב לאומיות גדולות בהיקפים כאלה.

<נחום איצקוביץ: אך ורק מי שעומד בתנאים האלה, שהם מאוד מורכבים, יכול לקבל - - -

ניסן סלומינסקי: השקיע 22 מיליארד.

אראל מרגלית: אני מבין.

אראל מרגלית: אבל צריך להבין: בעבר - - -

ניסן סלומינסקי: רגע.

ניסן סלומינסקי: אתה לא בזכות דיבור.

אראל מרגלית: אני רק מסביר את מה שהוא אמר.

אראל מרגלית: לא זכות דיבור, זאת שאלה: בעבר היו שני מסלולים, בעבר הרחוק יותר: היה את מסלול המענק, אז החברה הייתה מקבלת מענק אבל הייתה משלמת מס מלא.

אראל מרגלית: בי"ת, היה את המסלול של פטור ממס, אז החברה הייתה מקבלת פטור ממס ולא מקבלת מענק.

אראל מרגלית: בוא נגיד את האמת: יש פה מסלול שהוא כמעט לחלוטין פטור ממס.

אראל מרגלית: כלומר, אתם נותנים את ה-5% ואתם נותנים מענק.

אראל מרגלית: כלומר, המענק ניתן פה למרות שיש פה מסלול פטור ממס.

<נחום איצקוביץ: אני רוצה לתקן אותך בדבר החוק.

<נחום איצקוביץ: החוק מ-2005 תוקן ומאז אין מניעה וכל החברות במשק הישראלי, יש למעלה מ-1,000 חברות במשק הישראלי שנהנות מהטבות מס בגין היותן חברות מייצאות על פי חוק עידוד השקעות הון, והן גם זכאיות לקבל מענק.

<נחום איצקוביץ: אין כאן שום חריג.

<נחום איצקוביץ: בתקופה שאני עוסק בזה, עסקתי בלמעלה מ-600 חברות, אין שום מניעה שחברה תקבל גם הטבת מס וגם מענק.

<נחום איצקוביץ: אין בזה שום חריג.

ניסן סלומינסקי: ליצמן, בבקשה.

יעקב ליצמן: קודם כל, הייתי רוצה שיביאו לוועדה את ההסכם של אינטל עם תמ"ת.

יעקב ליצמן: אני חושב שחשוב שנראה את ההסכם הזה.

יעקב ליצמן: למה אתה צוחק?

ניסן סלומינסקי: בסדר, נו.

יעקב ליצמן: על מנת - - -

ניסן סלומינסקי: לא, לא.

ניסן סלומינסקי: אני צוחק.

ניסן סלומינסקי: זה בסדר, מותר.

יעקב ליצמן: כשאני צוחק, יש לזה משמעות.

יעקב ליצמן: כשאתה צוחק, בוודאי.

יעקב ליצמן: מה?

ניסן סלומינסקי: לא חשוב.

ניסן סלומינסקי: ביקשת, בסדר.

יעקב ליצמן: ביקשתי.

יעקב ליצמן: יש אפשרות נחום?

<נחום איצקוביץ: בעולם העסקי ובתחרות הבינלאומית, לחברות שמורה הזכות לחסיון מסחרי-עסקי.

יעקב ליצמן: אתה יודע, אני תופס מהר.

יעקב ליצמן: הבנתי את התשובה.

<נחום איצקוביץ: אני יודע שאתה תופס מהר, גם ביידיש.

<נחום איצקוביץ: אבל אני אומר לך את זה גלוי: אנחנו מפרסמים - - -

יעקב ליצמן: אמרת את זה ביידיש גם.

ניסן סלומינסקי: תגיד מה אתה יכול.

<נחום איצקוביץ: אנחנו פרסמנו - - -

יעקב ליצמן: הבנתי שלא.

יעקב ליצמן: בוא נמשיך הלאה.

ניסן סלומינסקי: הוא יגיד לך מה הוא כן יכול.

<נחום איצקוביץ: חבר הכנסת ליצמן, אנחנו פרסמנו ואין מניעה לפרסם אותם דברים גלויים שאינם מהווים פגיעה עסקית-מסחרית - - -

יעקב ליצמן: עכשיו אני אסביר לך למה אני מתכוון: קודם כל, תגיד לי כמה עובדים אתה הולך להוסיף כאן.

יעקב ליצמן: בוא נתחיל ואז אני אגיד לך למה אני מגיע.

<נחום איצקוביץ: אני אתן את התשובה: מכיוון שהתכנית - - -

יעקב ליצמן: זה חשוב לי לשאלה הבאה.

<טמיר כהן: אינטל מפטרת עכשיו.

<נחום איצקוביץ: אם תרשה לי, אני אשיב לך לכל שאלה, ברשות היושב-ראש.

<נחום איצקוביץ: בשיא התכנית יהיו 400 משרות, מעבר ל-350 - - -

יעקב ליצמן: יפה.

יעקב ליצמן: למה אינטל - - -

ניסן סלומינסקי: רגע.

ניסן סלומינסקי: תן לו להשלים.

ניסן סלומינסקי: הוא עוד לא השלים את זה.

<נחום איצקוביץ: לפחות, לאור הכרותינו ולאור זה שאמרת שאני האיש הנכון אבל לא במקום הנכון, תן לי להשלים בבקשה.

<נחום איצקוביץ: מדובר ב-4,000 - -

יעקב ליצמן: אני צריך אותך ברווחה, שם - - -

ניסן סלומינסקי: ליצמן, מדובר ב-4,000 בשיא.

<נחום איצקוביץ: - - 4,000 עובדים וקבענו גם את רמת השכר, רמת שכר גבוהה עם פריון גבוה - - -

יעקב ליצמן: בסדר, בסדר, שמענו.

יעקב ליצמן: נחום, אני מכבד אותך, תאמין לי.

יעקב ליצמן: אתה יודע כמה אני מכבד אותך.

יעקב ליצמן: תעזוב את זה.

<נחום איצקוביץ: זה הדדי.

יעקב ליצמן: עכשיו אני בא להמשך השאלה: איך זה מסתדר עם תכנית הפרישה מרצון שאינטל עושה עכשיו, אם מוסיפים עובדים?

מיכל בירן: זאת שאלה מאוד מעניינת.

אלעזר שטרן: אני שאלתי את השאלה הזאת.

יעקב ליצמן: יש תכנית מאסיבית - - -

ניסן סלומינסקי: רגע, בוא נשמע אם יש לו תשובה.

ניסן סלומינסקי: ליצמן, שאלת.

ניסן סלומינסקי: אם יש מישהו שידע לתת תשובה, זה מצוין.

ניסן סלומינסקי: אם לא – יבוא מישהו שייתן תשובה.

<נועם שטרן: בעניין הזה אין שום קשר לתכנית הפרישה מרצון.

<נועם שטרן: אינטל מחויבת בכל מקרה להעסקה של מספר מסוים של משרות.

<נועם שטרן: לא בודקים - - -

מיכל בירן: לאורך כמה זמן?

<נחום איצקוביץ: 10 שנים.

יעקב ליצמן: לא גמרתי את השאלות, אני ממשיך - - -

<נועם שטרן: ולכן - - -

יעקב ליצמן: תן לי רגע.

יעקב ליצמן: גם את זה שמעתי.

יעקב ליצמן: תן לי להמשיך אתך ביחד.

יעקב ליצמן: יש להם תכנית, בסדר, לא משנה שיש סתירה, היא סותרת מניה וביה את הכול, אבל בוא נעזוב את זה.

יעקב ליצמן: תגיד לי, האם אינטל קיים את ההסכם הקודם?

<נחום איצקוביץ: כן.

יעקב ליצמן: לא.

יעקב ליצמן: אני אומר לא.

יעקב ליצמן: עוד מעט נגיד גם למה לא.

יעקב ליצמן: זה היה בתקופתי גם כן.

ניסן סלומינסקי: אנשים כאן אומרים כדי לשאול את השאלה, לא לקבל את התשובה.

יעקב ליצמן: לא, לא.

יעקב ליצמן: זה היה אצלי.

ניסן סלומינסקי: אבל תן לו.

<נחום איצקוביץ: חבר הכנסת ליצמן, תן לי להשיב לך.

<נחום איצקוביץ: חלק מהנוהל באחריות מרכז ההשקעות שאני עומד בראשו זה לבדוק דוח ביצוע סופי של כל תענית לפני שדנים בתכנית חדשה.

יעקב ליצמן: בהסכם הקודם יש עובדים בפריפריה ובקריית גת באחוזים מסוימים - -

<נחום איצקוביץ: גם עכשיו.

יעקב ליצמן: - - האם הוא קיים את זה?

<נחום איצקוביץ: כן, קיים.

יעקב ליצמן: לא.

<נחום איצקוביץ: כן.

<נחום איצקוביץ: זה מגדרה - - -

יעקב ליצמן: נחום, לא.

<נחום איצקוביץ: סליחה.

<נחום איצקוביץ: גם עכשיו, מגדרה ודרומה, 50% מהעובדים של קריית גת יהיו - - -

יעקב ליצמן: אז שאלתי אותך, זאת התכנית, זה בהסכם.

<נחום איצקוביץ: כן.

ניסן סלומינסקי: ליצמן, בוא.

ניסן סלומינסקי: אני מציע - - -

יעקב ליצמן: רגע.

יעקב ליצמן: אתה מדבר, על מיליארד ומשהו שקל למפעל.

יעקב ליצמן: אני דווקא רוצה מפעלים, לא משנה אם בקריית גת או בערד - - -

ניסן סלומינסקי: תשמע למה אני רוצה להציע, ליצמן.

ניסן סלומינסקי: אני רוצה להציע את מה שעשינו גם עם תע"ש וגופים דומים: נצטרך לעבור את התקציב ואחר כך לקיים דיון על כל הנושא של אינטל - - -

משה גפני: מה זה קשור לתקציב?

ניסן סלומינסקי: מבחינת הזמן אני מתכוון.

משה גפני: אנשים יחכו לך?

יעקב ליצמן: הולך להיות תקציב?

יעקב ליצמן: לא נראה לי.

ניסן סלומינסקי: בלי קשר.

ניסן סלומינסקי: זה בלי קשר.

ניסן סלומינסקי: לא משנה, יהיה או לא יהיה, כשייגמר הדיון על זה - - -

משה גפני: פעם יש פה בוועדה תקציב, פעם יש פה מע"מ אפס, פעם יש פה חגים - -

יעקב ליצמן: פעם יש אפס תקציב.

משה גפני: - - והעובדים יחכו לך.

ניסן סלומינסקי: איזה עובדים?

משה גפני: העובדים, העובדים.

משה גפני: אלה שנמצאים בקריית גת ובערד.

ניסן סלומינסקי: אני לא יודע.

ניסן סלומינסקי: אתה הולך להוסיף עובדים, 4,000 עובדים, אז על מה אתה מדבר?

יעקב ליצמן: שאלתי שאלה - - -

ניסן סלומינסקי: אני מציע - -

משה גפני: שנקיים דיון אחרי ינואר, אם יהיה - - -

ניסן סלומינסקי: - - אני מציע שנקיים דיון על הנושא הזה של אינטל - - -

יעקב ליצמן: לא.

יעקב ליצמן: יש סתירה: הוא מפטר עובדים והוא צריך למצוא עובדים.

<נחום איצקוביץ: זה לא נכון - - -

יעקב ליצמן: הוא מפטר כדי שיוכל אחר כך להוסיף עובדים.

יעקב ליצמן: קח את העובדים מאותו מקום - - -

ניסן סלומינסקי: אנשים כאן אומרים לך שזה לא נכון.

<יונתן רגב: היקף המועסקים באינטל קריית גת עלה עם השנים.

<יונתן רגב: דרך אגב, חלק נכבד - - -

סתיו שפיר: כמה מתוכם מקריית גת?

משה גפני: הם מהאזור, מגדרה דרומה.

סתיו שפיר: מה זאת אומרת, כמה מתוך העובדים - - -

ניסן סלומינסקי: רגע, הוא עונה לליצמן.

<יונתן רגב: תנו לי להשלים את המשפט.

<יונתן רגב: יש גידול.

<יונתן רגב: אני לא נציג של החברה.

<יונתן רגב: החברה חותמת עם מרכז ההשקעות על חוזה שאנחנו נותנים מענק לפי מה שאושר והם מחויבים למספר דברים, כמו למשל, מספר המועסקים.

<יונתן רגב: אני, חס וחלילה, לא אומר להם אם המועסקים צריכים להיות יוני או נועם.

<יונתן רגב: אם החברה רואה לנכון שהיא רוצה לעשות תכנית פרישה מרצון.

<יונתן רגב: זה לגיטימי.

<יונתן רגב: אני כממשלה לא מתערב כל עוד היא עומדת במספר המועסקים בכל עת בתכנית שנקבעה לה.

משה גפני: למה יש פריצה מרצון?

משה גפני: שואל ליצמן.

<יונתן רגב: מה זאת אומרת?

<יונתן רגב: גם לממשלה יש פרישה מרצון.

ניסן סלומינסקי: בכל מקום יש.

יעקב ליצמן: אין פרישה בממשלה.

יעקב ליצמן: אף אחד לא פורש שם.

ניסן סלומינסקי: באמת, נו.

ניסן סלומינסקי: חברים, די.

ניסן סלומינסקי: יש גבול.

ניסן סלומינסקי: עזבו.

ניסן סלומינסקי: אתה מתחיל לנהל את - - -

משה גפני: למה?

משה גפני: העובדים לא מתאימים?

משה גפני: למה, אתם יודעים?

ניסן סלומינסקי: אנחנו הולכים פה לנהל את המפעל?

ניסן סלומינסקי: באמת, נו.

משה גפני: אנשים שנשארים בלי עבודה.

מיכל בירן: ניסן, זה באמת הרבה מהכסף של הציבור.

מיכל בירן: תחשוב על כמה הצקנו ליאיר על חוק מע"מ אפס.

ניסן סלומינסקי: לא.

ניסן סלומינסקי: מה את מציקה?

ניסן סלומינסקי: זאת הטבה על הטבה על הטבה.

ניסן סלומינסקי: אז מישהו שואל למה יש פרישה מרצון.

מיכל בירן: אנחנו רוצים לוודא שהכסף יעיל, שתהיה תועלת.

ניסן סלומינסקי: מה זה משנה?

ניסן סלומינסקי: כל מפעל מנהל את העסק שלו.

ניסן סלומינסקי: אם הם שומרים על הכמות המחויבת שלהם והכול, אז - - -

יעקב ליצמן: בכל אופן, הבנתי כמה - - -

ניסן סלומינסקי: - - - פרישה מרצון, אנשים שנשחקו אולי.

ניסן סלומינסקי: אני לא יודע.

ניסן סלומינסקי: מה, אנחנו מנהלים כבר עסקים?

יעקב ליצמן: הבנתי כאן שלממשלה יש פרישה מרצון ואני אשמח לעודד את זה גם.

יעקב ליצמן: אנחנו נאפשר להם מענקי פרישה.

ניסן סלומינסקי: גם בכנסת יש פרישה מרצון.

יעקב ליצמן: יש לי שאלה נוספת.

יעקב ליצמן: גם בערד יש על הפרק פיטורים, לא בטוח שאתם תעזרו או לא תעזרו, אם אתם יכולים לעזור, אני לא יודע.

יעקב ליצמן: זה לא שייך ישירות דווקא אליכם, או אולי כן, אני לא יודע.

יעקב ליצמן: יש שם מפעל שנקרא טללי ערד.

יעקב ליצמן: 350 עובדים.

ניסן סלומינסקי: מה שם המפעל?

יעקב ליצמן: טללי ערד, 350 עובדים.

יעקב ליצמן: איך זה שהוא לא מקבל אגורה שחוקה אחת מהממשלה?

<נחום איצקוביץ: אתה מתכוון למגבות?

יעקב ליצמן: לא.

מיכל בירן: המגבות זו דוגמה נהדרת למי שקיבל הטבה מהמדינה ובכל זאת סגר את המפעל בלי לתת לאף אחד התראה לפתור את זה.

מיכל בירן: זה האינטרס שלנו לוודא שהכסף של המדינה לא מתבזבז.

ניסן סלומינסקי: כן, אבל מה זה קשור לאינטל?

ניסן סלומינסקי: - - - ברמה הכי גבוהה.

מיכל בירן: כן, אבל פה אתה יכול - - -

ניסן סלומינסקי: אם אתם רוצים, יכול להיות שננסה להיכנס גם לכל המפעלים הפרטיים שבקשיים.

ניסן סלומינסקי: בבקשה.

ניסן סלומינסקי: אבל זה לא פשוט.

מיכל בירן: זה באמת בשביל לראות שהכסף פשוט יוצא.

מיכל בירן: אני חושבת שבהקשר הזה כולם חושבים שכך, טוב שהוא יצא - - - אבל רוצים לוודא שהכסף הזה יוצא בצורה יעילה ושהחברה תרוויח ממנו ושאינטל לא יעשו מזה אקזיט אחרי שלוש שנים.

ניסן סלומינסקי: איך אומרים, אם תמורת - - -

מיכל בירן: יש לי שאלה - - -

יעקב ליצמן: אם הם יעשו את הדבר הזה - - -

ניסן סלומינסקי: הוא אומר מה שאפשר.

ניסן סלומינסקי: הוא אומר שהוא ייתן מה שהוא יכול.

ניסן סלומינסקי: גפני - - -

יעקב ליצמן: מה, זה סודי?

ניסן סלומינסקי: לא.

ניסן סלומינסקי: הוא אומר שהוא ייתן כל מה שהוא יכול לתת מעבר לחיסיון שאסור.

ניסן סלומינסקי: גפני, עכשיו זכות הדיבור שלך.

ניסן סלומינסקי: בבקשה.

משה גפני: אדוני היושב-ראש, לגבי מה שנחום אמר קודם, ואני סומך עליו בעניין של אינטל ובנושאים שהוא עוסק בהם, הבעיה - - -

ניסן סלומינסקי: שתי דקות.

משה גפני: מה, עוד פעם אתה מתחיל עם זה?

ניסן סלומינסקי: מה אני אעשה?

ניסן סלומינסקי: צריכים להתקדם.

משה גפני: בחייך, אין פה בקושי חברי כנסת.

משה גפני: מה יש לך אתה?

ניסן סלומינסקי: מה זה בקושי?

סתיו שפיר: זה גפני, זה לא אני, אתה לא חייב לשים לו שעון.

משה גפני: על כל פנים, אני - -

אראל מרגלית: זה בסדר, גפני, זה שעון חורף - - -

משה גפני: אם המדינה הייתה אומרת שאין כסף להשקיע במפעלים בכלל, אנחנו מדינה ענייה – בסדר, מה אפשר לעשות?

משה גפני: הגמרא אומרת: בדליכא, כולי עלמא לא פליגי.

משה גפני: אם אין, אז אין מחלוקת.

משה גפני: מה אפשר לעשות?

משה גפני: עניים.

משה גפני: אנחנו הולכים לאשר פה מיליארד ו-77 מיליון שקל לחברת אינטל, שזה מוצדק לחלוטין.

משה גפני: אנחנו מכירים, אני חושב שליצמן צדק במה שהוא אמר, זה היה גם בתקופה שלו כאן בוועדה, גם בתקופה שלי.

משה גפני: התברר שהם לא בדיוק עומדים בהסכמים, אבל הסך הכול הוא חיובי וזה בסדר.

משה גפני: אבל יש כסף, זה הרבה כסף.

משה גפני: באופן יחסי למה שאינטל משקיעה זה באמת אחוזים בודדים, אבל בסך הכול אנחנו מדברים על הרבה מאוד כסף.

משה גפני: קורים שני דברים שאני מכיר, שהם מעידים על הכלל: יש את הסיפור של מגבות ערד, שהוא מפעל עוגן ביישוב.

משה גפני: שום דבר, הכול עומד.

משה גפני: זאת אומרת אין אפשרות לבדוק מה הכסף שהמדינה השקיעה, איפה הכסף הזה נמצא, מה עושים על מנת שהמפעל הזה לא ייסגר, שהעובדים לא ייזרקו לרחוב.

משה גפני: זה דבר אחד.

משה גפני: דבר שני, יש את הסיפור של תפוחי עצמונה: מפעל שמופעל על ידי מפוני גוש קטיף ומעסיק 150 עובדים.

זבולון כלפה: 220 עובדים.

משה גפני: 220 עובדים מיישובי עטוף עזה, שלכל הדעות יש חובה לעזור להם.

משה גפני: זה מפעל מרוויח והכול בסדר.

משה גפני: קרו להם שני דברים עכשיו: ההוראה של פוטין שאמר שרוסיה - - -

ניסן סלומינסקי: בבקשה תזדרז.

משה גפני: תעזוב את השעון, ריבונו של עולם.

משה גפני: אלה אנשים שמצביעים עבורך.

ניסן סלומינסקי: נו, אז - - -

משה גפני: אז מה?

משה גפני: זה השעון.

ניסן סלומינסקי: אז מה זה קשור?

משה גפני: לא קשור.

יעקב ליצמן: לא אמרו לך שהגשנו תלונה על רעש?

ניסן סלומינסקי: מה זה שייך?

ניסן סלומינסקי: עכשיו דיון בהעברות כספיות.

משה גפני: בסדר.

משה גפני: אתה יודע מה?

משה גפני: לא שייך.

משה גפני: זה דיון על העברות כספיות.

משה גפני: בסדר.

משה גפני: גם אני, כשהייתי יושב-ראש הוועדה, לא אפשרתי לדבר על תפוחי עצמונה כשמדברים על אינטל.

משה גפני: באמת, הרי זה הנושא, נמצא פה מנהל מרכז ההשקעות, נמצאים פה הרפרנטים הבכירים של משרד האוצר בעניין הזה.

משה גפני: תן לי עוד דקה וסיימתי.

ניסן סלומינסקי: נתתי לך עוד דקה.

משה גפני: בסדר.

משה גפני: הפעלת את השעון בעוד דקה?

משה גפני: בגלל זה השעון מבלבל אותי.

יעקב ליצמן: ניסן, אם לא תפסיק את גפני, תקבל את סתיו.

ניסן סלומינסקי: מה זה קשור?

ניסן סלומינסקי: היא בין כה וכה מדברת אחריו, אז זה בסדר.

ניסן סלומינסקי: אל תדאג.

משה גפני: זה היה טוב.

משה גפני: על כל פנים, מה שקרה, רבותי, זה שפוטין פתח את השוק של אירופה ומייבאים אליו ולכן הם נפגעו עכשיו בשנה הזאת.

משה גפני: דבר נוסף שקרה להם זה שהזרעים שהם קנו מגרמניה התבררו כחולים והם נמצאים בהפסד זמני בגלל שהמפעל מרוויח.

משה גפני: המדינה לא יכולה לעמוד מהצד.

משה גפני: היא לא יכולה כאשר היא משקיעה, היא משקיעה הרבה מאוד כסף במפעלים כדי שלאנשים תהיה תעסוקה.

משה גפני: זה לא יכול להיות שיעמדו מהצד בעניין הזה.

משה גפני: הוא אומר 220 עובדים, אני ידעתי על 150.

משה גפני: יכול להיות שיש 220.

משה גפני: אבל מה יעשו עם האנשים האלה?

משה גפני: ייזרקו לרחוב בעוטף עזה כשמדובר על מפעל מרוויח, מפעל שמעסיק את אנשי עוטף עזה.

משה גפני: עומד חיים ילין, ראש המועצה האזורית, ומבקש, כולם מבקשים, וכל הזמן אומרים להם שאין קריטריונים.

משה גפני: גם אני קיבלתי תשובות כאלה שאין קריטריונים.

משה גפני: משרד הביטחון אמר אותו דבר על מתפרת העצמאות במצפה רמון, אמרו אותו דבר על תע"ש, אמרו אותו דבר על פרי הגליל ועל עוד מפעלים רבים נוספים.

משה גפני: אם עומדים בתוקף – לזה ליצמן התכוון כשהוא אמר שאתה האיש הנכון במקום הלא נכון, בגלל שאתה עם היכולות שלך היית יכול לפתור את הבעיה.

משה גפני: אבל יש לך ממשלה מטומטמת שלא יודעת לעשות.

ניסן סלומינסקי: תודה.

ניסן סלומינסקי: אני רק אוסיף על דבריו - - -

משה גפני: על המטומטמת תוסיף.

ניסן סלומינסקי: מה הבעיה שם?

ניסן סלומינסקי: אם הם היו מרוויחים, אם המחזור היה רק 100 מיליון אז הכול היה מסתדר.

ניסן סלומינסקי: אבל בגלל שבשנים קודמות היו על 130 מיליון, אז הם כאילו מחוץ לאינטרוול של השנה שעברה נניח, למרות שהשנה הם על פחות מ-100 מיליון.

ניסן סלומינסקי: בגלל שהם היו ב-130 אז הם כבר לא נכנסים למסגרת של עסקים קטנים - - -

סתיו שפיר: יש לי שאלה, בבקשה.

ניסן סלומינסקי: אני אתן לך לדבר עוד מעט.

ניסן סלומינסקי: תורך כבר מגיע.

יעקב ליצמן: שכחתי שאלה.

ניסן סלומינסקי: יש כאן בעיה ואנחנו צריכים לטפל בה.

ניסן סלומינסקי: אנחנו משתדלים, היום אפילו היינו צריכים להיפגש אבל משום מה זה לא הסתדר.

ניסן סלומינסקי: משתדלים גם לעזור בלי קשר.

יעקב ליצמן: האם בהסכם כתוב עובדים חדשים או עובדים סתם?

<נחום איצקוביץ: כתוב משרות.

<נחום איצקוביץ: יש גם בתוך - - -

יעקב ליצמן: משרות חדשות?

<נחום איצקוביץ: יש חלק גם - - -

יעקב ליצמן: - - -

<נחום איצקוביץ: תן לי להשיב לך.

<נחום איצקוביץ: הייטק זה לא עניין של עובדים שאתה מצרף.

<נחום איצקוביץ: התכנית הקודמת של הננו 28 נגמרה.

<נחום איצקוביץ: באופן טבעי, אם לא היה הפיתוח החדש הזה, המפעל הזה היה צריך להסגר תוך 5 שנים.

<נחום איצקוביץ: אז חלק מהעובדים מנוידים מתכנית שעתידה להסגר וחלק עובדים נוספים.

<נחום איצקוביץ: יהיו 1,200 עובדים נוספים.

יעקב ליצמן: אם זה חלק מאלה שפיטרת אותם - - -

<נחום איצקוביץ: לא פיטרת אף אחד.

ניסן סלומינסקי: נחום יקירי, רק תרשום את הנושא של מגבות ערד והנושא של התפוזים.

ניסן סלומינסקי: אם בסוף - - -

משה גפני: מה תפוזים?

משה גפני: קוראים למפעל תפוחי עצמונה.

משה גפני: תפוחי אדמה וגזר.

ניסן סלומינסקי: אם תרצה בסוף ויהיה לך מה לענות על זה, אנחנו נשמח.

ניסן סלומינסקי: בכל אופן, בלי קשר לישיבה, אנחנו משתדלים גם מאחורי הקלעים - - -

משה גפני: מה זה אין קשר לישיבה?

משה גפני: זה תפקידה של ועדת הכספים.

משה גפני: אתה כנראה עוד לא הפנמת את זה.

יעקב ליצמן: מה מפריע לך שגפני עוזר לתפוחי עצמונה?

יעקב ליצמן: מה מהפריע לך?

ניסן סלומינסקי: להפך, אמרתי שלהפך.

ניסן סלומינסקי: רק שהרבה פעמים יש ישיבות שאתה לוחץ שם - - -

משה גפני: אבל הם האנשים המרכזיים בעניין של - - -

ניסן סלומינסקי: אז אמרתי, אמרתי שגם נעשה עבודה - - -

סתיו שפיר: למה מאחורי הקלעים ולא פה?

משה גפני: פה, פה.

משה גפני: לא מאחורי הקלעים.

ניסן סלומינסקי: הרבה פעמים עושים, כמו עם תע"ש.

ניסן סלומינסקי: הרבה פעמים יש לחצים עד שמביאים את זה לפה, מה את חושבת?

ניסן סלומינסקי: צריכים להביא לפה דבר מבושל, לא להתחיל פה את כל הדברים.

ניסן סלומינסקי: אז גם בתע"ש ולעומת זה בנעלי בריל – בקיצור, אראל.

משה גפני: נעלי בריל.

אראל מרגלית: אני רוצה להגיד כמישהו שבא מהתעשייה הזאת, כל אחד פה הכיר בזה ואתה הכרת בזה - - -

משה גפני: השעון נפל.

משה גפני: אתה יכול לדבר.

משה גפני: עזוב את זה.

ניסן סלומינסקי: לא, זה לא קשור.

ניסן סלומינסקי: דבר, דבר, השעון עובד שם.

אראל מרגלית: אני ממתין.

ניסן סלומינסקי: לא.

ניסן סלומינסקי: השעון עובד בינתיים.

אראל מרגלית: השעון עובד, תכף אני אראה לך מה זה.

ניסן סלומינסקי: כן.

אראל מרגלית: אינטל היא אחת החברות, אולי יש עוד אחת או שתיים כאלה בארץ, שעם הפעילות שלה עזרה להקים פה תעשייה נרחבת, אין ספק.

אראל מרגלית: אני יודע שבהרבה מאוד חברות שאני הייתי מעורב בהן, אנשים הגיעו מאינטל ואנשים אחרים.

אראל מרגלית: אבל אני קורא למרכז ההשקעות לעשות הפקדה בין שני סוגי פעילויות של אינטל ברמה המרכזית: פעילות אחת זו דווקא פעילות שהתחילה פה בירושלים, זאת פעילות הייצור.

אראל מרגלית: זה מה שעכשיו אנחנו מאשרים או שאתם מתבקשים לאשר.

אראל מרגלית: הפעילות השנייה היא פעילות הפיתוח.

אראל מרגלית: אני חייב לומר שעיקר ההשפעה של אינטל על משק הייטק הישראלי הוא בעיקר בפעילות הפיתוח.

אראל מרגלית: כלומר, הנושא של ה- Chip Designשנראה כמו חברת תוכנה והשקעת ההון היא מאוד-מאוד קטנה, זה הנושא שבו ישראל מובילה בעולם בצורה מטאורית, ורוב החברות הישראליות בהשפעת אינטל וחברות אחרות מסוגה, הן חברות שעושות את ה- Designולא את הייצור, והישראלים ממציאים את המוצרים.

אראל מרגלית: יש פה Chip שאתה ממציא וזאת ההמצאה, זאת היכולת.

אראל מרגלית: שם השקעת המדינה היא יחסית נמוכה יותר כי אין השקעת הון מאוד גדולה של ייצור והתמורה היא מאוד-מאוד גבוהה באופן שבו זה משפיע.

אראל מרגלית: יחד עם זאת, גם בתעשיות הייצור, אינטל מאוד השפיעה על חברות ייצור ישראליות כאלה ואחרות.

אראל מרגלית: אני רוצה לשאול כמה אתם רואים – בסך הכול אתם עובדים די הרבה שנים בקריית גת – נניח, יוקנעם ההטבה המיוחדת שנתנו בזמנו והמפעלים שהוקמו שם מאוד השפיעו על המצב הסוציו-אקונומי של העיר בצורה מאוד דרמטית ושינו אתה מהקצה לקצה ונתנו עוד מוקד בצפון.

אראל מרגלית: לא משנה שבגלל זה הרבה מאוד מפעלים בצפון הרחוק מרגישים מקופחים כי זה שעה לפני שמגיעים אליהם או שעה וחצי.

אראל מרגלית: אבל זה עזר מאוד ברמה הסוציו-אקונומית ליוקנעם והאזור שלה.

אראל מרגלית: אני שואל לגבי קריית גת אם באמת זה עוזר באותה מידה.

אראל מרגלית: כלומר, האם זה משפיע על התושבים בצורה כזאת שהמרקם הכלכלי, הסוציו-אקונומי בקריית גת משתנה?

אראל מרגלית: האם זה הביא לשם עוד אנשים, והאם זה משפיע על האזור, בגלל הקרבה של קריית גת לתל אביב או למרכז הארץ ובעצם רוב האנשים, עם הזמן, מגיעים לשם מהמרכז.

ניסן סלומינסקי: אני מציע שתרשום לך עד שנגמור את הדוברים כי יכול להיות שיחזרו על עצמם.

ניסן סלומינסקי: פשוט היה לנו כאן עניין עם הזקן, לא של לפיד, של סגן שר.

ניסן סלומינסקי: אתם יכולים להבין למה זה רומז.

ניסן סלומינסקי: סתיו, בבקשה.

סתיו שפיר: קודם כל, ברור שחשוב לכולנו לפתח מפעלים ואנחנו מבינים את היתרונות הגדולים שבתמיכה מהסוג הזה.

סתיו שפיר: אני שואלת כמה היום מועסקים מאזור הדרום ובפרט מקריית גת במפעל?

סתיו שפיר: וכמה מקומות עבודה נוספים אתם מצפים להכניס?

סתיו שפיר: לאור השאלה הזו אני חייבת לשאול אתכם אם בחנתם חלופות?

סתיו שפיר: למשל, אם לוקחים הטבה כזו של יותר ממיליארד שקלים, מחלקים אותה ל-10 מפעלים ישראלים שיקבלו 100 מיליון שקלים כתמיכה.

סתיו שפיר: האם בחנתם אפשרות כזו שאולי 10 מפעלים כאלה יכולים להביא ביחד כמות יותר גדולה שלעובדים וגם לפתח את התעשייה הישראלית ואת הפיתוח הישראלי ולייצא לחו"ל.

סתיו שפיר: האם זו חלופה שהסתכלתם עליה?

סתיו שפיר: האם היא נבחנה?

סתיו שפיר: האם יש לכם מסקנות?

סתיו שפיר: פעם אחר פעם אנחנו משקיעים הרבה מאוד כסף ב-4-3 חברות מאוד גדולות ויכול להיות שאפשר לחלק את זה בצורה אחרת שתפתח את התעשייה הישראלית דווקא.

ניסן סלומינסקי: תודה.

סתיו שפיר: אפשר לקבל את תשובתם?

ניסן סלומינסקי: כן, הוא ייתן עוד מעט תשובה, אמרנו.

ניסן סלומינסקי: שאחרי מיכל תדבר הוא ייתן את התשובות, בוודאי.

מיכל בירן: רוב הדברים כבר נאמרו אבל אני רוצה להתייחס לשני היבטים.

מיכל בירן: היבט ראשון: אני לא חושבת, ויתקנו אותי חברים פה עם פז"מ ארוך יותר בוועדת הכספים, שיש הרבה סיטואציות שבהן מושקעים 300 אלף שקל באדם.

מיכל בירן: תנסה להעביר בראש, כל הדברים שאנחנו מדברים עליהם, לפעמים אנחנו מדברים על תוספות של 100 שקלים למשפחה ואפילו מענקי פיתוח עבודה שזה יותר כסף, בכל זאת אני לא חושב שיש איזושהי סיטואציה שבה אנחנו מדברים על 300 אלף שקל לאדם.

<נחום איצקוביץ: יש יותר.

מיכל בירן: איפה?

<נחום איצקוביץ: בדלתון אישרנו לפני - - -

ניסן סלומינסקי: תענה על הכול ביחד.

ניסן סלומינסקי: תרשום לך ותיתן תשובה.

מיכל בירן: אני חושבת שזה מאוד חריג.

מיכל בירן: אני בעד שהמדינה תוציא כסף, אני בעד שתוציא כסף על דברים שמביאים תעסוקה ומביאים שגשוג.

מיכל בירן: דבר נוסף אני רוצה להבין: כמה מס, יכול להיות שזה נאמר קודם, אינטל הולכת לשלם.

ניסן סלומינסקי: אמרו.

ניסן סלומינסקי: 5% במקום 20%.

<נחום איצקוביץ: לא במקום 20%.

ניסן סלומינסקי: אפשר עד 20%.

<נחום איצקוביץ: במקום מענק של 20%, מקבלים מענק של 5% ושיעור המס הוא 5% במקום 9%.

מיכל בירן: נראות לי הטבות באמת מאוד מפליגות ואני באמת תוהה אם אי אפשר היה להגיע לכמעט אותה תוצאה בהטבות.

מיכל בירן: אנחנו הולכים פה על תקציב קיצוצים של דברים באמת בסיסיים.

מיכל בירן: הדבר השני, אני רוצה להבין: אתם אומרים שיש התחייבות להעסיק את העובדים 10 שנים.

מיכל בירן: גם מוצע, בעקבות הניסיון של מגבות ערד, להבין האם הם מחויבים ומה הסנקציות אם הם פתאום מפטרים אותם בהפתעה.

משה גפני: סוגרים את המפעל.

מיכל בירן: סוגרים את המפעל, כמו שהיה במגבות ערד, אפילו בלי התראה של יכולת לעשות עם זה משהו.

מיכל בירן: וגם מה הסנקציות אם הם עושים את זה.

ניסן סלומינסקי: תודה רבה.

ניסן סלומינסקי: יש לך תשובות, תמציתיות וקצרות.

<נחום איצקוביץ: חבר הכנסת מרגלית, אנחנו משקיעים בחברות מסוג זה שפרטת, שעוסקות בתכנה ולא בחומרה, במסלולי שכר בכל רחבי הארץ.

<נחום איצקוביץ: חוץ מזה, המדען הראשי מסייע במקביל בסטרטאפים השונים.

<נחום איצקוביץ: אני חדש יחסית במערכת, אבל התקציב הממוצע שלנו לנושא שכר גבוה שעיקרו למשוך אנשים ברמות שכר גבוהות לפריפריה על פי אזורי הפיתוח, הוא בסדרי גודל של למעלה מ-150-120 מיליון שקל, כולל בירושלים, יש לנו מסלול ירושלים.

<נחום איצקוביץ: ההשקעה לעובד הייתה בעבר 400 אלף שקל לעובד במסלולי שכר גבוה בהייטק כדי להביא לבאר שבע ודרומה או ליוקנעם וצפונה, לכרמיאל - - -

אראל מרגלית: זה מה ש-EMC מקבלת?

<נחום איצקוביץ: כן.

<נחום איצקוביץ: ואנחנו מרחיבים את זה.

אראל מרגלית: שים לב שהסכום האבסולוטי הוא לא ענק.

<נחום איצקוביץ: הוא לא ענק, אבל המחיר הוא פר חברה ספציפית.

<נחום איצקוביץ: כרגע יש גם פיתוח שלם של עולם הסייבר לפי החלטת הממשלה לקדם את נושא הסייבר, יש כאן שני כלים: אחד, שכר גבוה.

<נחום איצקוביץ: הכלי השני הוא כלי של החזר מס מעסיקים לחברה, כי צריך להתחרות בעולם.

<נחום איצקוביץ: הם צריכים להתחרות בתוך הקואופרט עצמו וגם בין חברות אחרות בנושא הסייבר.

אראל מרגלית: שם זה עולה יותר ממפעל ייצוא?

<נחום איצקוביץ: כן.

<נחום איצקוביץ: בהחלט כן.

<נחום איצקוביץ: כי השכר הוא מאוד גבוה, אתה מכיר את זה.

<נחום איצקוביץ: ההשקעה פר עובד היא מאוד-מאוד גבוהה.

<נחום איצקוביץ: לגבי ההשפעה, אנחנו לא בוחנים את ההשפעה הכוללת באינטל, שהיא חברת ענק, אך ורק על מקום כמו יוקנעם שהוא מקום צר יותר וקטן יותר.

<נחום איצקוביץ: הבחינה שלנו לגבי העובדים היא מגדרה ודרומה.

<נחום איצקוביץ: אנחנו בודקים את מקום המגורים לפי תלושי שכר וכן הלאה.

<נחום איצקוביץ: קבענו גם בפעם הקודמת וגם בפעם הנוכחית ש-50% מהעובדים יגורו מגדרה ודרומה.

<נחום איצקוביץ: הבדיקות שלנו מראות שאכן הם מקיימים את זה בצורה ראויה ונכונה.

<נחום איצקוביץ: אנחנו בודקים את זה לפי ביטוח לאומי ועוד.

<נחום איצקוביץ: יש לנו כלים לבדוק את זה, מערכת שלימה של רואי חשבון שבודקים עבורנו את העניין.

אראל מרגלית: אני מציע שבעתיד תכניסו איזשהו מדד של השפעה חברתית.

אראל מרגלית: תנסו לכמת את זה ולתת איזושהי תמונה.

<נחום איצקוביץ: מי כמוני מסכים לעניין הזה.

<נחום איצקוביץ: אבל לעומת זאת יש מדד של מצב סוציו-אקונומי שבו נמצא המפעל והוא מהווה ניקוד בתעדוף.

<נחום איצקוביץ: זה ברור.

<נחום איצקוביץ: באשר למה שאמרה חברת הכנסת שפיר, המועסקים באזור, כפי שאמרתי, זה 50%.

<נחום איצקוביץ: האזור אצלנו הוא לא אזור צר, הוא רחב.

<נחום איצקוביץ: זה נבדק ונבחן.

<נחום איצקוביץ: אנחנו גם מפתחים כלים חדשניים יותר בעניין הזה.

סתיו שפיר: 50% מכל העובדים?

<נחום איצקוביץ: מכוח האדם בקריית גת בדרום.

<נחום איצקוביץ: דרך אגב, מישהו זוכר את מפעל מיקרון, שחברה אמריקאית החליטה לסגור אותו?

<נחום איצקוביץ: אינטל קלטה את 800 העובדים שלו.

יעקב ליצמן: היא עשתה עסק טוב.

אראל מרגלית: המפעל הטאיווני.

<נחום איצקוביץ: כן, בדיוק.

<נחום איצקוביץ: היא קלטה מפעל שלא שלה כי זה כוח אדם איכותי שאפשר לקלוט אותו.

<נחום איצקוביץ: זה בסדר גמור.

ניסן סלומינסקי: מאה אחוז.

יעקב ליצמן: היא עשתה עסקה טובה בזה.

ניסן סלומינסקי: בסדר גמור.

ניסן סלומינסקי: זה נהנה וזה נהנה.

מיכל בירן: אני מפרגנת.

<נחום איצקוביץ: לגבי בחינת החלופות, אנחנו תמיד בודקים את החלופות.

<נחום איצקוביץ: גם בתכנית הזו נבדקו החלופות, כולל בהשערה הכי שמרנית.

<נחום איצקוביץ: רק השערה של מהי התוספת בהשקעה זו לעומת מפעלים אחרים, על פי מתכונת השכר ה-Spillover, ההשפעה הסובבת על חברות אחרות.

<נחום איצקוביץ: למעלה מ-200 חברות הוקמו במדינת ישראל על-ידי יוצאי אינטל.

<נחום איצקוביץ: אני חושב שחבר הכנסת מרגלית ציין את ההשפעה הזו.

<נחום איצקוביץ: אנחנו בודקים את רוב החברות שנמצאות במרכז ההשקעות, אמרתי, 80%.

<נחום איצקוביץ: היקף הייצור שלהם והיקף המחזור שלהם – הן חברות בינוניות וקטנות – עד 250 מיליון שקל או עד 250 עובדים.

<נחום איצקוביץ: אנחנו בוחנים יומיום.

<נחום איצקוביץ: התשואות לא מגיעות למשק בהיקפים אלה.

<נחום איצקוביץ: אנחנו בודקים את זה יומיום.

<נחום איצקוביץ: בדקתי 2 שנות כספים, בשנת הכספים השנייה - - -

סתיו שפיר: אבל השקעה גדול ומכוונת יכולה להביא לתשואה משמעותית.

<נחום איצקוביץ: אבל ההשקעה היא לא גדולה .

<נחום איצקוביץ: בפריסה ל-5 שנים היא לא גדולה.

סתיו שפיר: אפשר גם להשקיע יותר.

סתיו שפיר: אני לא אומרת שהמיליארד - - -

<נועם שטרן: אני רוצה לחדד את מה שנחום אמר:

<נועם שטרן: קודם כל, בבחינה של התועלת המשקית נבחן מה היה קורה אם אותם עובדים היו עובדים בחברות אחרות ורק ההפרש בין זה לבין העבודה באינטל נלקח בחשבון.

<נועם שטרן: דבר שני, זה לא מונע מחברות אחרות לגשת.

<נועם שטרן: בשלב זה, זה לא שיש 10 חברות שבאות לקבל מענק של 100 מיליון שקל.

<נועם שטרן: כאשר יבואו, אפשר יהיה לבחון שוב.

סתיו שפיר: מה זה כשיבואו?

סתיו שפיר: יש פה אופציות: המדינה גם יכולה להחליט שהיא מקימה.

סתיו שפיר: מגוון האופציות הוא מספיק רחב, זאת שאלה של איך מחליטים לעשות מעשה.

ניסן סלומינסקי: הוא אומר שהם נותנים לאלה - - -

<נחום איצקוביץ: הלוואי והיו מתדפקות על דלתות מדינת ישראל 10 חברות רב-לאומיות בהיקף כזה עם השפעת רוחב כל-כך גדולה והיינו צריכים לעשות ביניהן תחרות.

<נחום איצקוביץ: מגיעות אלינו חברות בינוניות וקטנות שההשפעה שלהן על הכלכלה הישראלית ועל ה-Spillover של העניין, כולל עובדים, קטנה.

<נחום איצקוביץ: על כל עובד באינטל, יש בין 3 ל-4 עובדים נוספים, גם בנושאים ישירים של טכנולוגיה של חברות אחרות שמספקות שירותים לאינטל כספקי משנה וגם אספקה רגילה.

<נחום איצקוביץ: זה היקף גדול מאוד.

<נחום איצקוביץ: הלוואי.

<נחום איצקוביץ: העובדה היא שלא מגיעות הרבה חברות.

<נחום איצקוביץ: גם כשהייתה הטבת מס אפס, בדקנו את זה, לא מגיעות חברות.

<נחום איצקוביץ: זה סימן שמידת האטרקטיביות שלנו היא לא גבוהה.

<נחום איצקוביץ: לשאלתך לגבי הסנקציות: אנחנו גובים מחברות קטנות כגדולות שאינן עומדות בתנאי כתב האישור את המענקים.

<נחום איצקוביץ: זה מאבק קשה מאוד - - -

מיכל בירן: ממי גביתם?

<נחום איצקוביץ: לאחרונה, לפני שנה, גבינו כ-30 מיליון שקל.

<נחום איצקוביץ: אני לא אפרט פה את החברות, אבל אנחנו גובים.

<נחום איצקוביץ: היה ויכוח שלם לגבי חרסה.

<נחום איצקוביץ: חרסה לא עמדה בתנאי האישור, זה פורסם בתקשורת לכן אני יכול לומר, למרות שהלכנו לקראתם בפריסה ובעזרה, חרסה לא עמדה בתנאי כתב האישור.

<נחום איצקוביץ: ניאלץ לגבות, בסופו של דבר, 3 מיליון שקל מחרסה כמי שלא עומד בתנאי כתב האישור.

<נחום איצקוביץ: אם כי נותנים להם צ'אנס לטפל ולתקן.

מיכל בירן: זה בסדר, אבל אני מנסה להבין מה שאתם גובים.

מיכל בירן: אם נתתם להם חצי מיליארד וגביתם 3 מיליון, אני לא יודעת - - -

<נחום איצקוביץ: לא, לא.

<נחום איצקוביץ: נתנו לחרסה 3 מיליון שקלים - - -

מיכל בירן: מי שלא עומד בזה, אחרי שנתתם את מלוא ההזדמנויות לתיקון - - -

יצחק כהן: מה עם מגבות ערד?

יצחק כהן: מה עם מגבות ערד?

ניסן סלומינסקי: שאלו על זה.

ניסן סלומינסקי: עזוב.

<נחום איצקוביץ: לעניין מגבות ערד, הם קיבלו ממדינת ישראל 40 מיליון שקל.

יצחק כהן: מתי?

<נחום איצקוביץ: במהלך החיים.

<נחום איצקוביץ: בדקתי - - -

משה גפני: כמה, כמה?

<נחום איצקוביץ: 40 מיליון שקל.

יצחק כהן: מ-1948.

<נחום איצקוביץ: לא מ-1948.

<נחום איצקוביץ: עד שנת 2008.

<נחום איצקוביץ: אפשר לפרט - - -

יצחק כהן: מתי זה התחיל?

<נחום איצקוביץ: אלה העובדות: מגבות ערד קיבלו במסלול מענקים, טרם זמני, אבל קיבלו וזה בערכים נומינאליים ולא ערכים ריאליים, לא מהוונים וכן הלאה.

יצחק כהן: הם גם שלמו מסים כל שנה.

<נחום איצקוביץ: אני לא נגד מגבות ערד.

ניסן סלומינסקי: רב יצחק, רגע.

ניסן סלומינסקי: זה לא הנושא, אז תן לו - - -

יעקב ליצמן: כמה הם קיבלו?

יעקב ליצמן: נחום, כמה הם קיבלו?

<נחום איצקוביץ: כ-40 מיליון שקל.

יצחק כהן: במשך 60 שנה.

<נחום איצקוביץ: לא 60 שנה.

<נחום איצקוביץ: המענק האחרון היה ב-2008.

<נחום איצקוביץ: משרד הכלכלה עוסק כרגע בבחינה כוללת כיצד ניתן לסייע גם למגבות ערד וגם לעיר ערד.

<נחום איצקוביץ: יש צוות שלם שמונה על-ידי השר והמנכ"ל, אני חלק ממנו, בניסיון לתת פתרון.

<נחום איצקוביץ: לערד יש בעיה מאוד קשה של תת-משיכה, אטרקטיביות כלכלית, וצריך למצוא את הכלים.

<נחום איצקוביץ: זה לא כלי אחד.

<נחום איצקוביץ: בכלים האלה צריך, בין היתר, לראות אם אפשר להעביר מפעלי תעשייה בתחום הטקסטיל שעדיין נמצאים בארץ לערד.

<נחום איצקוביץ: גם לזה אנחנו מחפשים פתרון.

משה גפני: טללי ערד, מה - - -

ניסן סלומינסקי: רגע, רגע.

ניסן סלומינסקי: תנו לו לסיים.

<נחום איצקוביץ: חוק עידוד השקעות הון לא מאפשר לי על פי חוק עידוד השקעות הון לתת את זה.

<נחום איצקוביץ: אפשר לתת להם הלוואות אבל הם אינם רוצים.

<נחום איצקוביץ: זה לא בתחום שאני יכול לתת להם פתרונות במסגרת חוק עידוד השקעות הון.

<נחום איצקוביץ: זו התשובה.

יצחק כהן: מה עם צינור הגז.

ניסן סלומינסקי: עזוב, עזוב.

<נחום איצקוביץ: לדעתי, מדינת ישראל קיבלה החלטה לאשר צינור גז לערד בתוספת תקציבית של 10 מיליון שקל.

<נחום איצקוביץ: ספציפית ויתרה מזאת, אני עוסק גם בחיבורי גז: אנחנו נותנים למפעלים מרוחקים תוספת לעומת אזורים אחרים, 100 אלף שקל לכל קילומטר, ואם יש איגוד של כמה מפעלים זה נותן עוד כסף.

<נחום איצקוביץ: בערד קיבלו עוד 10 מיליון שקל תוספת תקציבית רק לחיבור של הגז לאחרונה.

<נחום איצקוביץ: יש התייחסות, אם כי יש שם בעיה.

אראל מרגלית: אני מציע לכם לעשות תכנית כוללת לערד.

<נחום איצקוביץ: זה מה שעושים עכשיו.

ניסן סלומינסקי: אלכס, בבקשה.

אלכס מילר: אתמול עשינו שם ישיבת סיעה של ישראל ביתנו.

אלכס מילר: הדברים ששמענו שם הם לא מה שאני שומע כאן ממי שעובד.

אלכס מילר: התחושה היא שהמסר משר הכלכלה היה שלא מעניין אותו הטקסטיל בישראל.

אלכס מילר: יש שם דברים שניתן לעשות ולפתור בעיות בצורה מידית: יש לכם אפשרות לתת שיפוי בארנונה, יש לכם אפשרות - - -

<נחום איצקוביץ: אני לא הכתובת לזה.

ניסן סלומינסקי: זה לא דיון על ערד, אלכס.

<נחום איצקוביץ: אני עוסק במרכז ההשקעות.

אלכס מילר: משרד הכלכלה - - -

ניסן סלומינסקי: לא.

ניסן סלומינסקי: הדיון הוא על מפעל אינטל.

ניסן סלומינסקי: הם שאלו שאלה על ערד, זה לא קשור.

ניסן סלומינסקי: הם ניצלו את זה שרק הוא נמצא פה.

אלכס מילר: כן, אבל כשיש מדיניות לתת סיוע רק לתחום מסוים שממנו בא השר, אז כמובן שבסופו של דבר - - -

ניסן סלומינסקי: לא.

ניסן סלומינסקי: זה לא קשור להעברה.

ניסן סלומינסקי: אנחנו מדברים על העברה כספית למפעל בקריית גת.

<נחום איצקוביץ: נתנו גם למעל תעשייתי מייצא שנמצא ביישוב פיתוח בצפון.

<נחום איצקוביץ: הוא קיבל כתב אישור.

<נחום איצקוביץ: הוא מבצע ייצוא כדת וכדין לכן קיבל כתב אישור וקיבל מענק.

<נחום איצקוביץ: אנחנו לא מחרימים אף ענף תעשייה.

ניסן סלומינסקי: לא, בוודאי שלא.

משה גפני: למה לא עונים לי?

אראל מרגלית: מיקרו-חום בכרמיאל קיבל מענק?

ניסן סלומינסקי: לתפוחי עצמונה יש, תאמין לי - - -

משה גפני: רגע, שנייה - - -

ניסן סלומינסקי: אתרה רוצה?

ניסן סלומינסקי: קח, תקרא את זה.

אראל מרגלית: מיקרו-חום בכרמיאל קיבל מענק או לא?

יעקב ליצמן: קיבל מענק מיקרו.

<נחום איצקוביץ: יש 1,600 תכניות במרכז - - -

משה גפני: תפוחי עצמונה נקלעו לקשיים.

משה גפני: אגב, מה עם השאלה שליצמן לגבי טללי ערד?

<נחום איצקוביץ: אין לי כאן את הפרטים.

<נחום איצקוביץ: אני מוכן להשיב לו.

<נחום איצקוביץ: חבר הכנסת ליצמן יודע שאני משיב לו מאז ומעולם לכל שאלה.

משה גפני: מעניין באמת למה - - -

ניסן סלומינסקי: רבותי, מי בעד - - -

אראל מרגלית: שיהיה בהצלחה באינטל.

ניסן סלומינסקי: בהצלחה.

ניסן סלומינסקי: מי בעד לאשר את פניה 228, ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד אישור פניה 228 – פה אחד

ניסן סלומינסקי: הפניה אושרה.

ניסן סלומינסקי: גם לך נחום, ולכם ודרככם גם למשרד ולשר, יישר כוח גדול על המשא ומתן.

יצחק כהן: נחום, אני מבקש רביזיה ומושך אותה מיד.

משה גפני: מה זה לשר?

ניסן סלומינסקי: אמרתי גם לשר וגם - - -

משה גפני: מה לשר, מה לשר?

יצחק כהן: איזה שר?

ניסן סלומינסקי: יישר כוח על המשא ומתן ועל ההישג.

יצחק כהן: מה לו ולזה?

יצחק כהן: מה הוא מבין בזה בכלל?

יצחק כהן: תעשה לי טובה.

ניסן סלומינסקי: דווקא הוא מבין.

משה גפני: רגע.

משה גפני: תודה רבה.

יצחק כהן: תודה רבה לכם הפקידים שאתם עושים את העבודה.

משה גפני: תודה רבה לכם על הנושא של אינטל.

משה גפני: כל הביקורת שלנו על תפוחי עצמונה ומגבות ערד זה על השר.

יצחק כהן: יוני, תמשיכו לשמור על איזון פיסקלי, אל תשמעו לשר שלכם.

ניסן סלומינסקי: רבותי, פניה 229.

ניסן סלומינסקי: נחום אתה יכול להישאר אתנו, נהנינו מאוד ממך.

ניסן סלומינסקי: אין שום דבר שאתה יכול עזור לנו בהמשך פה?

ניסן סלומינסקי: 229, רבותי.

<מורן מזור: הפניה מיועדת לתקצוב 12 תקני כוח אדם בתקציב השוטף של משרד התחבורה בהתאם לפסק דין בעניין עובדי מחשוב בשיטת קוסט פלוס.

<מורן מזור: פסק הדין חייב את שינוי שיטת התקצוב.

<מורן מזור: מדובר פה שיישום של פסק הדין.

יעקב ליצמן: וקיצוץ הפלט האחרון היה גם בכוח אדם?

<מורן מזור: קיצוץ הפלט זה רק בשנת 2015, אבל כן.

יעקב ליצמן: לא.

יעקב ליצמן: היה בשנת 2014 פלט.

<מורן מזור: היה גם, כן.

יעקב ליצמן: האם שם, בפלט הזה, היה גם קיצוץ גם בכוח אדם?

<מורן מזור: לא.

<מורן מזור: אם אני זוכר נכון זה היה רק קניות.

<מורן מזור: היה רק פלט קניות.

יעקב ליצמן: אני לא מבין.

יעקב ליצמן: למה אתם עושים קיצוץ - - -

<מורן מזור: מדובר בשינוי תקצוב, לא בתוספת תקציב.

יעקב ליצמן: שמענו, שמענו.

יעקב ליצמן: אני מבין עברית.

יעקב ליצמן: יידיש לא, עברית אני מבין.

יעקב ליצמן: איך זה מתיישב ששם אתה מפטר, מקצץ כוח אדם וכאן אתה מבקש תוספת?

יעקב ליצמן: תיקח את אלו שקיצצת - - -

<מורן מזור: אני אסביר - - -

ניסן סלומינסקי: זו פסיקה של בית משפט?

<מורן מזור: לא מדובר בתוספת משרות - - -

יעקב ליצמן: לא.

יעקב ליצמן: בקיצוץ פלט שהיה לפני כשחודשיים-שלושה, הוא גם קיצץ בכוח אדם.

יעקב ליצמן: עכשיו הוא רוצה כוח אדם.

יעקב ליצמן: שייקח את אלה - - -

ניסן סלומינסקי: הוא לא הוסיף, כאן חייבו אותו.

ניסן סלומינסקי: בית משפט חייב אותו.

ניסן סלומינסקי: אני לא יודע על מה בדיוק.

יעקב ליצמן: שייקח את אלו שקיצצו - - -

ניסן סלומינסקי: לא.

ניסן סלומינסקי: זה על 12, שם קיצצו יותר.

ניסן סלומינסקי: אבל בוא נשמע רגע את התשובה.

יעקב ליצמן: ניסן, תיקח את אלה שקיצצת - - -

ניסן סלומינסקי: יכול להיות.

ניסן סלומינסקי: דווקא שם הייתה פרישה - - -

יעקב ליצמן: לא, אני לא חושב.

יעקב ליצמן: בגלל הקיצוץ שם, אני רוצה - - -

<מורן מזור: אני אסביר בקצרה.

<מורן מזור: ראשית, הקיצוץ האחרון בשנת 2014 היה קיצוץ קניות בלבד, לא היה קיצוץ שכר.

<מורן מזור: שנית, תוספת התקנים הזו לא מיועדת להוסיף משרות.

<מורן מזור: מדובר בעובדים שכבר עובדים במשרד התחבורה ושיטת התקצוב משתנה.

יעקב ליצמן: בסדר.

יעקב ליצמן: הבנו את השיטה.

ניסן סלומינסקי: טוב, רבותי, מי בעד לאשר פניה מספר 229, ירים את ידו?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד אישור פניה 229 – רוב

ניסן סלומינסקי: נמנעים – מיעוט

ניסן סלומינסקי: הפניה אושרה.

יעקב ליצמן: אני נמנע.

ניסן סלומינסקי: פניה מספר 237.

יעקב ליצמן: גם קוסט פלוס.

יעקב ליצמן: לפעמים קוסט מינוס יותר יקר מקוסט פלוס, אתה יודע, תלוי מה הקוסט.

ניסן סלומינסקי: גם זה אותו דבר?

ניסן סלומינסקי: שר התקשורת, על אותו עיקרון.

ניסן סלומינסקי: מי מייצג כאן את משרד התקשורת?

יצחק כהן: אין, אין.

ניסן סלומינסקי: על אותו עיקרון.

משה גפני: תעבור הלאה.

אלכס מילר: משרד הפנים.

ניסן סלומינסקי: זה משרד הפנים?

משה גפני: לא, לא.

אלכס מילר: מייצג את משרד התקשורת.

ניסן סלומינסקי: אני שואל אם יש כאן מישהו שיכול לייצג את זה?

יעקב ליצמן: עוד לא.

יעקב ליצמן: הוא הולך להיות שגריר באו"ם.

ניסן סלומינסקי: בואו נעבור הלאה.

ניסן סלומינסקי: אומרים לי שזו פעם שניה שהם לא שולחים נציג.

ניסן סלומינסקי: רפרנטים, תעבירו את זה.

ניסן סלומינסקי: פניות 245, 246.

יעקב ליצמן: הנה, יש פנים.

זבולון כלפה: גפני, אי אפשר להציע שבמקרים כאלה, העברות שלא מגיע נציג, לחלק לפי שיקול דעת הוועדה?

משה גפני: אפשר לקבל החלטה על הקרח.

ניסן סלומינסקי: רבותי, מי מייצג בפניות 245 ו-246?

<אורי שיינין: הפניה נועדה לביצוע העברה תקציבית לרשות האוכלוסין.

<אורי שיינין: 50 מיליון ₪ לטובת מימון מענקי יציאה מרצון.

<אורי שיינין: בנוסף עוד 6 חודשי עב"ץ לטובת - - -

יעקב ליצמן: מה זה עב"ץ?

<אורי שיינין: עבודה בלתי צמיתה.

<אורי שיינין: לטובת יישום של שתי החלטות ממשלה: אחת בנושא חיזוק הקשרים הכלכליים עם סין והשנייה החלטת ממשלה לעניין עובדים ירדניים באילת.

<אורי שיינין: בנוסף, 43,000 שעות העסקה של סטודנטים לטובת פעולות שונות של רשות האוכלוסין בעניין הלשכות - - -

משה גפני: מאיזה סעיף אתם מביאים את הכסף?

<אורי שיינין: מסעיף של משרד הכלכלה.

משה גפני: מאיזה סעיף במשרד הכלכלה?

משה גפני: זה משרד הכלכלה, אני יודע.

<אורי שיינין: סעיף 36, סליחה.

משה גפני: 36 זה פעמיים ח"י.

משה גפני: מה זה 36?

ניסן סלומינסקי: מה זה, רזרבות?

משה גפני: מאיזה סעיף אתם לוקחים את הכסף?

<אורי שיינין: מאיזו תכנית?

משה גפני: כן.

משה גפני: מתעסוקה?

משה גפני: מעידוד תעסוקה?

משה גפני: זאת אומרת, מגבות ערד מממנת את העובדים מסין?

משה גפני: מאיפה הכסף?

<אורי שיינין: הכסף מתכנית 36 - -

משה גפני: מעידוד תעסוקה.

<אורי שיינין: 4502 שזה בעצם - - -

משה גפני: עוד פעם 02.

משה גפני: אפס אני מבין.

משה גפני: תכף אני מי זה האפס.

משה גפני: אבל אני רוצה לדעת מאיפה הכסף.

משה גפני: איזו תכנית אתם מבטלים כתוצאה מזה שאתם מעבירים את הכסף לסין?

יעקב ליצמן: את החרדים.

ניסן סלומינסקי: לא מבטלים, מורידים.

משה גפני: מאיפה מורידים?

ניסן סלומינסקי: עדיין נשאר שם כסף.

משה גפני: כן, כן.

משה גפני: מאיפה?

<אורי שיינין: התקציב הוא מתכנית רזרבה שמיועדת לפעולות שונות.

משה גפני: אתם כתבתם לנו פה שזו עתודה לעידוד תעסוקה, מדיניות הממשלה לעידוד תעסוקה.

משה גפני: לאן הכסף של עידוד התעסוקה הזה שממנו אתם מורידים, מיועד?

משה גפני: למי?

<אורי שיינין: בהקשר הזה אנחנו מעבירים 50 מיליון ₪ לטובת מימון מענקי יציאה מרצון - - -

משה גפני: לא.

משה גפני: הכסף, ה-50 מיליון שקל - - -

זבולון כלפה: לא שימוש.

זבולון כלפה: מה המקור?

משה גפני: המקור, המקור מאיפה?

<אורי שיינין: אני מסביר, התכנית היא תכנית עתודה, היא לא תכנית שיועדה - - -

משה גפני: עתודה למה?

משה גפני: הרי אם שמתם עתודה, אז הייתה כוונה להשתמש בזה.

<אורי שיינין: ליישום מדיניות הממשלה לעניין עידוד תעסוקה.

משה גפני: אז העתודה לא צריך אותה בגלל שעידוד התעסוקה בסדר.

<אורי שיינין: חלק מהתפיסה, כמו שנוסח היטב בהחלטת הממשלה - - -

אלכס מילר: משה, במקום לפתוח קורסים לעתודאים, לקחו את הכסף ונותנים למסתננים שיצאו מישראל ואז חושבים שאם הם ייצאו אז מקומות העבודה שבהם הם עבדו - - -

משה גפני: כן, אבל יש פה תכניות גם לסין.

סתיו שפיר: יש לי שאלה נוספת.

סתיו שפיר: שאלתי אתכם את זה גם בטלפון אבל קיבלתי תשובה שהיא פשוט לא נכונה.

סתיו שפיר: שאלתי כמה כסף הושקע בטיפול במסתננים מאז התקציב האחרון.

סתיו שפיר: עניתם לי שהתקציב שעומד לרשות מנהל האכיפה הוא 110 מיליון שקלים.

סתיו שפיר: אבל זה פשוט לא נכון, מאחר ואנחנו נדרשנו כאן בוועדה להעביר סכומים של מאות מיליונים לצורך הטיפול במסתננים, לא פעם ולא פעמיים.

סתיו שפיר: להראות פה חלק כזה קטן מהתקציב ולהגיד לנו להצביע עליו זה קצת בעייתי.

סתיו שפיר: תסבירו לנו כמה באמת השקעתם בטיפול, כמה זה עולה, גם בהקמה של בתי מעצר ובתי כלא, לפני שעברו חוקים כאלה ואחרים.

סתיו שפיר: בכלל שנבין מה ההוצאה.

סתיו שפיר: מספירה מאוד-מאוד כללית של הנתונים, כבר עברנו מזמן את המיליארד וחצי שקלים וזה נראה כמו סכום אסטרונומי לטיפול שאנחנו לא ידעים אם האפקטיביות שלו היא באמת משמעותית.

סתיו שפיר: תביאו בבקשה את הנתונים המלאים.

סתיו שפיר: זה מאוד קשה לעבוד ככה ולהצביע על סכומים כאלה.

סתיו שפיר: סכום שהיה יכול לייצר פה מקומות תעסוקה ולעזור לאוכלוסיות הצעירים.

סתיו שפיר: יש כל-כך הרבה פתרונות יעילים יותר.

ניסן סלומינסקי: מה הפירוש?

ניסן סלומינסקי: זה בא במקום הנושא?

ניסן סלומינסקי: אם אפשר להוציא אותם מסתננים, לא בדרכים לא יפות אלא לעודד אותם מרצון לעזוב, אז יש לנו איזה הווה אמינא לא לעשות את זה?

סתיו שפיר: השאלה אם זו הדרך האפקטיבית ביותר?

ניסן סלומינסקי: יש לנו איזה הווה אמינא לא לעשות את זה?

סתיו שפיר: סליחה.

סתיו שפיר: בוא נשמע מה התקציב הכולל של הפרויקט - -

ניסן סלומינסקי: זה משהו אחר, אבל אני אומר מה אנחנו - - -

סתיו שפיר: - - ואחרי זה תשפוט אתה אם זה כסף שהיה צריך להשקיע או לא.

ניסן סלומינסקי: שכונות שלימות בתל אביב ובמקומות אחרים, אנשים - - -

סתיו שפיר: נבנתה גדר - - -

ניסן סלומינסקי: - - - אנחנו הורסים כאן חברה - - -

אלכס מילר: הבעיה זה לא הכסף - - -

סתיו שפיר: הייתה גדר והגדר מאוד אפקטיבית.

ניסן סלומינסקי: - - - פה לא הולכים לבית משפט אלא מרצון, אבל זה גם אי אפשר?

סתיו שפיר: דרך אחרת, אם אתה שואל אותי, קודם כל תעשה תהליך סינון: תוודה כמה מהמסתננים האלה הם מסתננים סתם - - -

ניסן סלומינסקי: מי אמר שלא עושים?

ניסן סלומינסקי: כאן מעודדים אותם - -

סתיו שפיר: לא עושים, לא עושים.

סתיו שפיר: תבדוק כמה מהם - - -

ניסן סלומינסקי: - - - כאן הממשלה החליטה לעודד מרצון - - -

סתיו שפיר: ניסן, סליחה.

סתיו שפיר: שאלת שאלה ואני עונה לך: כמה מהם באמת פליטים שזקוקים לסיוע, כמה מהם מהגרי עבודה שאפשר לשלוח אותם מכאן, כמה מהם מסתננים.

סתיו שפיר: צריך לעשות את התהליך הזה.

סתיו שפיר: אין בישראל תהליך סינון - - -

ניסן סלומינסקי: מה הפירוש?

ניסן סלומינסקי: יש לך בעיה עם מישהו, אם אפשר לשכנע אותו, שיעזוב?

ניסן סלומינסקי: לא משנה אם הוא עונה על הקריטריון הזה או זה?

סתיו שפיר: - - - ואם זה בעלות של 100 מיליון שקל למסתנן, אז זה בסדר?

ניסן סלומינסקי: לא.

ניסן סלומינסקי: אז אומרים לך - - -

סתיו שפיר: בדיוק בגלל זה אני שואלת מה העלות הכוללת.

ניסן סלומינסקי: אם הוא יודע להגיד לך, זה בסדר.

ניסן סלומינסקי: לא דיברתי על זה.

ניסן סלומינסקי: לא אמרתי שלא יגיד.

ניסן סלומינסקי: אני רק אומר שהפרויקט - - -

סתיו שפיר: - - - אנחנו בסוף צריכים לשים את הגבולות איפשהו.

סתיו שפיר: אין בעיה, אבל אם זה עולה חצי מיליארד למסתנן זה בסדר?

סתיו שפיר: לא הייתה מאשר את זה.

סתיו שפיר: אז בוא נבין מה העלות של כל הפרויקט.

ניסן סלומינסקי: אמרתי, אם יש לו תשובה.

זבולון כלפה: אפשר לשאול כמה שאלות?

שמעון סולומון: ניסן - - -

סתיו שפיר: יש לך תשובה לשאלה?

ניסן סלומינסקי: תרשום את השאלות כי יש כאן עוד כמה.

ניסן סלומינסקי: זבולון, בבקשה.

ניסן סלומינסקי: אחריו – שמעון.

זבולון כלפה: זה משרד הכלכלה, אני מבין, נכון?

<אורי שיינין: התקציב מועבר ממשרד הכלכלה לרשות האוכלוסין וההגירה.

זבולון כלפה: הבנתי.

זבולון כלפה: הנושא הזה של קיצור ויזות לקבוצות תיירים זה עבור רשות ההגירה?

<אורי שיינין: קיצור ויזות זה נושא שבטיפול משותף של - - -

זבולון כלפה: מה מסתתר מאחורי זה?

<אורי שיינין: איפה אתה קורא את זה?

<אורי שיינין: אתה מדבר על החלטת ממשלה על סין?

זבולון כלפה: כן.

<אורי שיינין: זה משהו נפרד.

<אורי שיינין: זה לי קשר לתקציב שמועבר.

זבולון כלפה: זה לתיירים או לעובדים?

<אורי שיינין: לתיירים.

זבולון כלפה: הנושא הזה של הפיילוט של העובדים הזרים מירדן?

זבולון כלפה: רוצים להביא עובדים זרים מירדן?

<אורי שיינין: יש החלטת ממשלה שקבעה ששר הפנים יבחן את העניין ויקדם הסכם עם ירדן להבאת 500 עובדים זרים לעבודה בענף המלונאות.

זבולון כלפה: זו גם העמדה שלכם מבחינת האוצר?

<אורי שיינין: זו החלטת ממשלה.

סתיו שפיר: אפשר לקבל תשובה בבקשה לשאלות שלי.

ניסן סלומינסקי: הוא ירשום ויענה לכולם.

סתיו שפיר: מה זה ירשום?

סתיו שפיר: כרגע הוא ענה.

<אורי שיינין: אין בעיה, רשמתי את השאלה שלך.

ניסן סלומינסקי: אלכס, בבקשה.

שמעון סולומון: ניסן, אפשר להתפרץ או שאפשר גם בהצבעה?

ניסן סלומינסקי: הוא הצביע קודם.

ניסן סלומינסקי: אלכס הצביע קודם.

אלכס מילר: אני בינתיים מתנהג טוב.

שמעון סולומון: אז בבקשה.

ניסן סלומינסקי: אלכס הצביע קודם, ואחריו אתה.

אלכס מילר: אדוני היושב-ראש, אני רוצה הבהרה.

אלכס מילר: הכסף שאתם מוציאים, ה-50 מיליון, מתקציב לימודי תעודה – מאיפה אמרת?

<אורי שיינין: עתודה.

אלכס מילר: עתודה.

אלכס מילר: זה מדובר על הכשרה?

<אורי שיינין: לא.

ניסן סלומינסקי: תרשום ותיתן עוד מעט תשובה.

אלכס מילר: אני רוצה לקבל מכם הבהרה איפה הכסף הזה היה צריך להיות, למה הוא נועד במשרד?

אלכס מילר: מה קיצצתם ולמה לא ניצלתם את הכסף הזה?

ניסן סלומינסקי: מאה אחוז.

ניסן סלומינסקי: עוד מעט תענה.

ניסן סלומינסקי: שמעון, בבקשה.

ניסן סלומינסקי: אחרון השואלים ואחר כל הוא ייתן תשובות.

שמעון סולומון: על הנושא של המסתננים היה דיון גם בבוקר וסתיו שאלה מה התקציב.

שמעון סולומון: זו באמת שאלה נכונה כי כשאנחנו בודקים אנו רואים תקציבים אדירים שמושקעים במסתננים, שהם תקציבים שהולכים לאיבוד כמו כל הנושא של הכלא וכולי.

שמעון סולומון: זה אבסורד.

שמעון סולומון: משרד הפנים יודע מכל הדיונים ומכל הוועדות שבמסעדות ובמלונות עובדים 15,000 מסתננים ועוד יש ביקוש לעוד 8,000.

שמעון סולומון: טומנים את הראש בחול ואומרים שיש בעיה.

שמעון סולומון: אני יודע שיש שיקולים פוליטיים, אני יודע שיש קבוצות לוחצות שמרוויחות הון תועפות כדי להביא עובדים זרים.

שמעון סולומון: אבל במקום להפעיל את שיקול הדעת והשכל הפשוט, לתת לאנשים שנמצאים פה ומתחננים לעבוד במלונות ובמסעדות ואפילו – הייתה כתבה עכשיו – בחקלאות.

שמעון סולומון: הייתה פיסה כזאת שרק התאילנדים עובדים בחקלאות.

שמעון סולומון: יש היום חקלאים שאומרים שהסודנים והאריתראים יכולים לעבוד שם.

שמעון סולומון: במקום לתת לאנשים שנמצאים פה פתרון אנושי לעבוד ולהרוויח, רוצים להביא אנשים אחרים מבחוץ.

שמעון סולומון: למה?

שמעון סולומון: למי זה טוב כלכלית, חברתית, אנושית?

שמעון סולומון: בכל הפרמטרים שלא תיקחו, למה זה טוב?

ניסן סלומינסקי: טוב.

ניסן סלומינסקי: תודה.

מיכל רוזין: אני מתנצלת, איחרתי.

מיכל רוזין: אבל בכל זאת תרשו לי בנושא הזה לשאול שאלות.

מיכל רוזין: פשוט לא הייתי בבניין הכנסת.

ניסן סלומינסקי: אפשר גם שאלה, לא שאלות.

ניסן סלומינסקי: אני צוחק.

מיכל רוזין: על שני סעיפים יש לי 3 שאלות קצרות.

מיכל רוזין: אני חושבת שהדברים יכולים להוסיף לנו.

מיכל רוזין: קודם כל, אני לא יודעת אם הוצג כיצד נעשה פה החישוב.

מיכל רוזין: שמעתי אתמול מנציג האוצר, רפרנט לענייני תעסוקה, רן רידניק.

<אורי שיינין: הוא רכז.

מיכל רוזין: רכז, סליחה.

מיכל רוזין: שמתכוונים להוסיף להצעת חוק ההסדרים החדש גם נושא של פיקדון.

מיכל רוזין: שמענו את זה גם משר הפנים בוועדת הפנים.

מיכל רוזין: איזו התייחסות יש פה לעניין הפיקדון?

מיכל רוזין: איזו התייחסות יש להיטל החדש?

מיכל רוזין: הרי יש היטלים חדשים שקבעתם בחוק לגבי העסקת - - -

שמעון סולומון: מקווים שזה יעבור.

ניסן סלומינסקי: רגע, רגע, שמעון.

מיכל רוזין: הלוואי.

מיכל רוזין: אבל כרגע נקבע בחוק ההסדרים הזה, והממשלה כבר החליטה עליו, היטל מעסיקים נוסף.

מיכל רוזין: מדובר כרגע, לפי הצעת המחליטים שלכם, שזה אמור להכניס למדינה כ-100 מיליון שקלים לפחות.

מיכל רוזין: חישוב שנעשה אצלי בוועדה באופן מהיר הראה שזה עומד להביא להכנסות של פי2 מהעניין הזה.

מיכל רוזין: איפה הקיזוזים?

מיכל רוזין: איפה ההתייחסות לכך שיש פה מצד אחד הכנסות הרבה יותר גדולות.

מיכל רוזין: אם תהיה אכיפה, כמובן.

מיכל רוזין: על אכיפה לא מדברים ואם מתייחסים לזה.

מיכל רוזין: ואיפה – ואני רוצה לחזק בכך את חבר הכנסת סולומון – איפה ההתייחסות?

מיכל רוזין: מדובר פה על סין.

מיכל רוזין: קודם כל, אני יודעת שאין עדיין הסכם עם סין ולכן מוזר לי שאתם כבר קובעים פה את העלויות האלה.

מיכל רוזין: לא נראה שזה יקרה בקרוב.

מיכל רוזין: הליך של גיוס עובדים מסין, אחרי שיהיה הסכם בילטרלי, ייקח לפחות חצי שנה.

מיכל רוזין: לא ברור לי כיצד אתם כבר קובעים פה סכומים לעניין הזה.

מיכל רוזין: והשאלה הכי חשובה היא מדוע אתם לא פועלים באופן הראוי והנכון והצודק וההוגן והתואם את האינטרסים של מדינת ישראל, להביא לכך שאותם עובדים יעבדו בחקלאות ובבניין ובתחומים אחרים, במקום לייבא עובדים זרים.

מיכל רוזין: כאשר יושב אצלי יושב-ראש התאחדות החקלאים ואומר: אני רוצה כבר לקבל 3,000 עובדים מאותם מבקשי מקלט, שאתם קוראים להם מסתננים.

שמעון סולומון: המלונות רוצים 8,000.

מיכל רוזין: באופן אוטומטי הוא אמר:

מיכל רוזין: אני מתחייב כבר לקבל 3,000 וזה רק שלב ראשון.

מיכל רוזין: אני אשמח לתשובות בנושאים האלה.

ניסן סלומינסקי: תודה רבה.

ניסן סלומינסקי: תשובות, בבקשה.

<אורי שיינין: אני אתייחס מהקל אל הכבד.

<אורי שיינין: קודם כל שאלות הבהרה.

<אורי שיינין: דיברת על סין.

<אורי שיינין: החלטת הממשלה מדברת על קיצור הליכי הוצאת ויזה לא לעובדים אלא לתיירים.

<אורי שיינין: לקבוצות תיירים שמגיעות מסין.

<אורי שיינין: הממשלה קבעה יעד בעניין הזה ולצורך כך הוקצו שני תקנים.

<אורי שיינין: זה לא קשור להסכמים הבילטרליים שאת מכירה לפרטים שלהם.

<אורי שיינין: לגבי הפיקדון וההיטל.

<אורי שיינין: אלה סוגיות שקשורות למדיניות ואני עוד רגע אתייחס אליהן גם בהקשר של מדיניות הממשלה.

מיכל רוזין: יש פה הכנסות והוצאות של אותו תחום.

<אורי שיינין: אבל אין יחס ישיר בינם לבין שאלת המענק.

<אורי שיינין: את שאלת המענק צריך לתקצב וזה מה שקורה בפניה הזאת.

<אורי שיינין: שאלה חברת הכנסת סתיו שפיר מה התקציב?

<אורי שיינין: אני עניתי על התקציב בהקשר של רשות האוכלוסין.

<אורי שיינין: אני ארחיב לגבי סך כל התקציב הממשלתי שיצא השנה ואני מדבר על תקציבים ישירים, כי יש הרבה תקציבים, למשל, המשטרה הפנתה עוד כוחות - - -

סתיו שפיר: לא השנה, מאז התקציב הקודם.

סתיו שפיר: מיולי 2013.

<אורי שיינין: אני מדבר על תקציב 2014.

<אורי שיינין: מיולי 2013 יהיה לי קשה לענות, אני יכול לענות בשנת תקציב.

<אורי שיינין: הממשלה קיבלה החלטה מספר 960, החלטת ממשלה אחרונה בעניין המסתננים, שעסקה בשני דברים: אחד, תכנית אכיפה משולבת.

<אורי שיינין: השני, תיקון חוק שהגיע לוועדת שרים, תיקון מספר 4 לחוק, שבינתיים כמו שכולנו יודעים נפסל על-ידי בג"ץ.

<אורי שיינין: סך ההוצאות הממשלתיות בהחלטת הממשלה הזאת עמדו על כ-450-400 מיליון ₪.

סתיו שפיר: מה הם כללו?

<אורי שיינין: חלקם, כמו שאתם מכירים, מה שדיברנו על תגבור התקצוב של רשות האוכלוסין לעוד תקנים.

<אורי שיינין: חלק ניכר מהתקציב יועד להקמת והתאמת המתקן הפתוח - - -

סתיו שפיר: תקנים של מה?

<אורי שיינין: 128 פקחים של רשות האוכלוסין שעוסקים במסתננים.

מיכל רוזין: כמה תוקצב השנה מתקן חולות?

ניסן סלומינסקי: את זה הוא מפרט.

מיכל רוזין: לא.

מיכל רוזין: אתה מדבר אחורה.

<אורי שיינין: אני מדבר על 2014.

<אורי שיינין: זה מה שנשאלתי ועל זה אני יכול להביא נתונים.

<אורי שיינין: אין לי נתונים כאלה - - -

ניסן סלומינסקי: זה בסדר.

ניסן סלומינסקי: אם ירצו לפני כן, אז תעביר להם את זה.

<אורי שיינין: אין בעיה.

סתיו שפיר: ביקשנו את זה בשאלות שהעברנו לאוצר.

<אורי שיינין: שאלתם על שנת התקציב של רשות האוכלוסין ואני מביא את המידע לא רק על רשות האוכלוסין אלא על התקציב הממשלתי בשנה הזאת.

<אורי שיינין: אני חושב שאם אתם רוצים עוד מידע, אשמח להביא אותו.

<אורי שיינין: המידע שקוף, המידע גלוי.

<אורי שיינין: שב"ס תוקצב בשני דברים עיקריים: קודם כל, הקמת והתאמת המתקן הפתוח.

<אורי שיינין: היה צריך לעשות השלמות - - -

סתיו שפיר: זה עדיין 450?

<אורי שיינין: רגע, אני מפרט.

<אורי שיינין: - - - עוד עלויות של הפעלת המתקן הפתוח.

<אורי שיינין: סדר גודל של כל התקציבים האלה הוא 220-200 מיליון שקל.

<אורי שיינין: בנוסף, המשטרה תוקצבה בתוספת תקנים ובהקמת נקודות משטרה נוספות בסדרי גודל של 90-80 מיליון שקל.

<אורי שיינין: יש הקמת נקודת כבאות.

<אורי שיינין: סך כל התקציבים האלה בערך 315 מיליון שקל.

<אורי שיינין: זה מתווסף לתקציב שהגיע לרשות האוכלוסין.

סתיו שפיר: מה אמרת על כבאות?

<אורי שיינין: הקמת נקודת כבאות.

<אורי שיינין: היה צריך להקים בקציעות, באזור של המתקן.

<אורי שיינין: בנוסף, יש עוד תקציבים קטנים בסדרי הגודל האלה: תקציבי רווחה ,תקציבי בריאות.

<אורי שיינין: הם בסדרי גודל של 30 מיליון שקל.

<אורי שיינין: יש תקציבים נוספים שמיועדים לדמי כיס, לאנשים שעובדים במתקן, למיקור חוץ של אוכל ודברים כאלה, תקציבים נוספים בסדרי גודל של 60-50 מיליון שקל בסך הכול.

<אורי שיינין: זו, פחות או יותר, הפריסה של - - -

סתיו שפיר: מה לגבי השלמת המתקן?

<אורי שיינין: לגבי השלמת המתקן התייחסתי בראשון: שב"ס, הקמת - - -

שמעון סולומון: ניסן, הוא לא ענה לי לשאלות.

ניסן סלומינסקי: רגע, הוא עוד לא גמר.

סתיו שפיר: זה חלק מ-450 מיליון?

<אורי שיינין: כן.

ניסן סלומינסקי: יש עוד שאלות שנשאלת, לא?

שמעון סולומון: כן, כן.

שמעון סולומון: השאלות - - -

ניסן סלומינסקי: רגע.

ניסן סלומינסקי: תנו לו לענות.

שמעון סולומון: לא, הוא לא יודע.

שמעון סולומון: אז אני רוצה לחזור על השאלה שלי.

ניסן סלומינסקי: אין לך יותר שאלות?

<אורי שיינין: יש לי עדיין התייחסויות.

<אורי שיינין: עוד לא ענית על חצי מהדברים.

ניסן סלומינסקי: יש לו עוד.

ניסן סלומינסקי: הלאה.

<אורי שיינין: בהקשר של התקציב נשאלתי מה המקור, גם על-ידי חבר הכנסת גפני וגם על-ידי חבר הכנסת אלכס מילר.

<אורי שיינין: שאלת המקור התקציבי.

<אורי שיינין: למשרד הכלכלה יש תקציבים שהם עתודה ליישום מדיניות הממשלה בעניין תעסוקה.

<אורי שיינין: זה לא תקציב שיועד מראש למשהו מסוים, כי אם הוא היה מיועד מראש למשהו מסוים הוא היה נמצא בתוך התכנית.

<אורי שיינין: תקציב עתודה, כשמו כן הוא.

אלכס מילר: זאת אומרת, אתה אומר:

אלכס מילר: יש לנו תקציב ואנחנו במשך כל השנה חושבים מה נעשה אתו.

אלכס מילר: אם לא מצאנו מה לעשות אתו, מעבירים אותו למשרד הפנים.

<אורי שיינין: זה לא מה שאני אומר.

אלכס מילר: אבל זה מה שאתה - - -

<אורי שיינין: זו עתודה שמיועדת למימון מדיניות הממשלה בעניין עידוד התעסוקה - - -

אלכס מילר: כמה מהתקציב הזה נוצל במשך שנה?

אלכס מילר: כמה היה שם?

<אורי שיינין: כמה היה שם במקור?

מיכל רוזין: היו חצי מיליארד שקלים.

<אורי שיינין: היו שם במקור 127 מיליון ₪.

זבולון כלפה: 178 מיליון ₪, לא יכול להיות 127.

<אורי שיינין: סליחה, 178 מיליון.

ניסן סלומינסקי: כמה נוצל מתוך זה?

<אורי שיינין: בינתיים יצאו 50 מיליון ₪ לטובת הנושא הזה ויש יתרה של 128 מיליון.

אלכס מילר: אז 170 מיליון פשוט - - -

סתיו שפיר: רגע, מה זאת אומרת - - -

ניסן סלומינסקי: לא.

ניסן סלומינסקי: בעתודה, בעתודה.

<אורי שיינין: לא שמעתי את השאלה.

סתיו שפיר: הסעיף של טיפול במורחקים, מה הוא היה בתחילת השנה?

<אורי שיינין: אני לא זוכר.

<אורי שיינין: אני צריך לבדוק.

סתיו שפיר: לי כתוב שהוא התחיל מ-14 מיליון.

<אורי שיינין: יכול להיות.

סתיו שפיר: ושהוא מגיע עכשיו ל-187 מיליון - - -

ניסן סלומינסקי: את נכנסת באמצע.

ניסן סלומינסקי: הוא דיבר על סעיף של עתודה.

סתיו שפיר: אני מדברת על משהו אחר.

סתיו שפיר: 187 מיליון שקלים.

סתיו שפיר: זאת אומרת גידול של 1,200%.

<אורי שיינין: כן.

<אורי שיינין: אבל צריך לקחת בחשבון שני דברים: ראשית, כשבנו את התקציב, קצב היציאה מרצון היה הרבה יותר נמוך ולא ידעו עדיין לאן מדיניות הממשלה תלך בעקבות פסיקת בג"ץ שהייתה אמורה להינתן.

<אורי שיינין: אני מדבר על טרום פסילת בג"ץ את תיקון מספר 3 לחוק למניעת הסתננות.

<אורי שיינין: דבר שני, עלות המענק עמדה אז על 1,500 דולר, לעומת 3,500 דולר.

<אורי שיינין: התקציב שמועבר הוא בהתאם לביצוע בפועל.

<אורי שיינין: זה לא שהתקציב מועבר ומשמש לדברים אחרים.

<אורי שיינין: הוא תוקצב על בסיס מה שהיה ב-2012.

סתיו שפיר: מה גרם לכם להגדיל את המענק?

<אורי שיינין: הביצוע בפועל.

<אורי שיינין: שום דבר אחר.

סתיו שפיר: אמרת שעלות המענק עלתה.

<אורי שיינין: אמרתי שני דברים: אל"ף, יצאו הרבה יותר.

<אורי שיינין: במרוצת 9 החודשים הראשונים של השנה יצאו כ-6,000 אנשים שזה יותר מפי 3 משיצאו ב-2013 כולה.

<אורי שיינין: דבר שני, עלות המענק גדלה באופן משמעותי.

סתיו שפיר: אז מה אתם הולכים לשים בבסיס של 2015?

<אורי שיינין: בסיס 2015 הוא דיון נפרד וזה נגזר משני דברים: אל"ף, תיקון החוק שעדיין לא הגיע, עדיין אין הצעת חוק ממשלתית.

<אורי שיינין: האם תהיה, מה יהיה בתוכה?

<אורי שיינין: אנחנו נצטרך לגזור את הסכום שנשים בהתאם לזה.

ניסן סלומינסקי: יש לך עוד שאלות שהוא שאל.

<אורי שיינין: אני חושב שהתייחסתי לסוגיות התקציב כולן.

<אורי שיינין: אם שכחתי משהו, אני אשמח שתזכירו לי.

מיכל רוזין: אני רוצה לשאול שאלת הבהרה.

ניסן סלומינסקי: רגע.

ניסן סלומינסקי: שמעון שאל קודם.

מיכל רוזין: לא.

מיכל רוזין: הוא אמר לענייני התקציב.

שמעון סולומון: גם בעניין הזה.

מיכל רוזין: עדיין בעניין התקציב.

ניסן סלומינסקי: שמעון שאל, תנו לו.

שמעון סולומון: השאלה שלי שלא ענית עליה: קודם כל, אנחנו רואים שקודם עושים ואחר כך מתקנים וככה מבזבזים כל-כך הרבה כסף.

שמעון סולומון: אני מציע לכם לחשוב פעמיים לפני שאתם עושים משהו.

שמעון סולומון: למשל, ההתאמות שאתם עושים במתקן חולות עולות הון תועפות.

שמעון סולומון: עדיף לבדוק לפני כן מה כדאי ומה לא.

שמעון סולומון: גם כשזה תקציב מדינה ואתם חושבים שאפשר לבקש ואפשר לאשר, צריך לבדוק מראש מה צריך לעשות ומה לא, מה עומד בבג"ץ ומה לא עומד בבג"ץ ובהתאם לזה להשקיע.

שמעון סולומון: דבר נוסף, יש לי שאילתה לשר הפנים שמדברת על העסקת מבקשי מקלט.

שמעון סולומון: התשובה שלו היא שהם עובדים אבל אנחנו לא יכולים לאכוף.

שמעון סולומון: אסור להם לעבוד אבל אנחנו לא אוכפים.

שמעון סולומון: בפועל, בסעיף שדיברת עליו, בענף עובדים 15,000 מבקשי מקלט בהסעדה ומלונאות.

שמעון סולומון: עכשיו אתה אומר לנו: אנחנו רוצים להביא 5,000 עובדים זרים מירדן לענף המלונאות.

שמעון סולומון: אני שואל בצורה הכי פשוטה: למה לא להעסיק מתוך אותם מבקשי מקלט שמבקשים כל-כך הרבה לעבוד?

שמעון סולומון: גם במלונאות ובהסעדה אומרים שיש דרישה של 8,000 היום.

שמעון סולומון: למה לא להכניס?

שמעון סולומון: מה השיקול?

שמעון סולומון: אלה שנמצאים פה - - -

ניסן סלומינסקי: שמעון, השאלה ברורה.

ניסן סלומינסקי: השאלה היא אם יש לו תשובה, כי הוא לא אחראי על המדיניות.

ניסן סלומינסקי: אם יש לו תשובה, טוב.

ניסן סלומינסקי: אם לא - - -

<אורי שיינין: אני רק אתייחס בקצרה למדיניות, כי זה נושא שנדון בהרחבה בפורומים אחרים.

ניסן סלומינסקי: שמעון, אם תרצה, אני אסביר לך.

<אורי שיינין: בגדול, לגבי המדיניות של הממשלה, יש מדיניות, כמו שחבר הכנסת סולומון הזכיר כאן, מדיניות אי אכיפת איסור ההעסקה.

<אורי שיינין: הקבוצה הזאת, קבוצת המסתננים שמקבלת הגנה קבוצתית מהרחקה מישראל, בפועל עובדת אבל המדינה לא אוכפת את איסור ההעסקה.

<אורי שיינין: זו התחייבות של המדינה לבג"ץ, זו לא החלטה שרירותית של - - -

מיכל רוזין: העסקה על פי חוק עובדים זרים והמעסיקים מפוקחים על-ידי משרד הכלכלה ומשרד הפנים על פי חוק עובדים זרים.

<אורי שיינין: משרד הכלכלה מפקח על פי כל חוק.

<אורי שיינין: זאת אומרת, כשאתה מעסיק עובד, לא משנה אם הוא חוקי או לא חוקי, אתה מחויב לכל דיני העבודה.

<אורי שיינין: אלה שתי סוגיות נפרדות.

ניסן סלומינסקי: עזוב.

שמעון סולומון: לא.

שמעון סולומון: אבל בפועל זה - - -

<אורי שיינין: אני מנסה לענות לשאלה ששאלת - - -

ניסן סלומינסקי: שמעון, רגע, הוא רוצה לתת לך תשובה.

ניסן סלומינסקי: אם לא, אני אתן.

<אורי שיינין: לגבי הסוגיה ששאלת: העבודה במלונות או במקום אחר.

<אורי שיינין: המסתננים כיום עובדים בפועל בכל מקום שהם רוצים.

<אורי שיינין: לכן אני לא כל-כך מבין את השאלה.

<אורי שיינין: אומרת התאחדות המלונאים: אני רוצה להעסיק 8,000 עובדים.

<אורי שיינין: מי מנע מהם את זה?

שמעון סולומון: למה לייבא?

שמעון סולומון: למה להציף את השוק?

<אורי שיינין: הם כבר כיום נמצאים - - -

ניסן סלומינסקי: שמעון, אני אסביר לך.

ניסן סלומינסקי: מדינת ישראל לא רוצה שהאנשים האלה יהיו אזרחי קבע פה.

שמעון סולומון: אף אחד לא.

שמעון סולומון: ב1, ואתה לא נותן להם - - -

ניסן סלומינסקי: אם תעסיק אותם הם יישארו.

ניסן סלומינסקי: המדינה הרבה פעמים מעדיפה להביא מירדן – שמעון - - -

זבולון כלפה: הוא מדבר אתך.

ניסן סלומינסקי: להביא מירדן אנשים שמגיעים לעבוד וחוזרים הביתה.

ניסן סלומינסקי: אל"ף, אתה נותן להם תעסוקה.

ניסן סלומינסקי: בי"ת, אלה אנשים שחוזרים כל יום הביתה, הם לא נשארים פה ובונים משפחות ואחר כך אתה לא יודע איך להשתחרר.

שמעון סולומון: בסדר, גם ככה יש - - -

ניסן סלומינסקי: לכן אני אומר שההיגיון של המדינה ברור בנושא הזה.

ניסן סלומינסקי: טוב, רבותי, מי בעד לאשר את העברה 245 ו-246?

ניסן סלומינסקי: מי בעד, ירים את ידו.

ניסן סלומינסקי: מי נגד, ירים את ידו.

ניסן סלומינסקי: בעד אישור פניות 245 ו-246 – רוב

ניסן סלומינסקי: נמנעים – אין

ניסן סלומינסקי: ההעברה אושרה.

זבולון כלפה: אני מבקש רביזיה.

ניסן סלומינסקי: רביזיה, טוב.

ניסן סלומינסקי: תרשמי רביזיה.

ניסן סלומינסקי: פניה מספר 247 עד 256.

ניסן סלומינסקי: מי מציג?

<ניר אמסל: הפניה הזאת מיועדת לתגבר את סעיף 04, משרד ראש הממשלה, שעיקר הדברים עבור הפניה הזאת זה להעביר את התקציב עבור פרויקטים מסע ותגלית, עבור פרויקט מורשת.

<ניר אמסל: החלטות ממשלה רוחביות כמו 1539 והחלטת ממשלה של עידוד הביקורים בכותל.

<ניר אמסל: אני מניח שחברי הוועדה זוכרים, בשנה שעברה היו לנו מספר דיונים נרחבים בנוגע לפרויקטים של מסע ותגלית, כאשר התקציב מועבר פה בוועדה על פי הביצוע של הפרויקטים בפועל לפי מספר המשתתפים.

<ניר אמסל: פרויקט מורשת, התקציב מועבר בהתאם לקצב התקדמות הפרויקט.

<ניר אמסל: הפרויקט הזה הוא בהתאם להחלטת ממשלה 1412 ו-5328, שהתקציב מועבר בהתאם להתקדמות של הפרויקטים ולצורך בתקציב מזומנים.

<ניר אמסל: יש העברה של 5 מיליון שקלים מהמשרד לפיתוח הנגב והגליל למשרד ראש הממשלה להחלטות ממשלה כמו ארכיון המדינה.

סתיו שפיר: הפרטת ארכיון המדינה.

<ניר אמסל: לא, לא.

<ניר אמסל: זה לא נכון.

<ניר אמסל: נראה לי שגם עניתי על זה בתשובות.

<ניר אמסל: המכרז בנוגע למה שאת מדברת עליו, הפרטת ארכיון המדינה, היו לנו חילוקי דעות על זה בשנה שעברה.

<ניר אמסל: הפרויקט היה פרויקט BOT Build – Operate-Transfer – זו הייתה המטרה.

<ניר אמסל: את קוראת לזה הפרטה.

<ניר אמסל: זה בסדר.

סתיו שפיר: זה סוג של הפרטה.

סתיו שפיר: את מסכים אתי, אני מניחה.

<ניר אמסל: לא מסכים אתך, אבל בסדר.

<ניר אמסל: הפרויקט הזה בוטל, המכרז הזה בוטל.

סתיו שפיר: המכרז הזה בוטל לחלוטין.

סתיו שפיר: משמח מאוד לשמוע.

סתיו שפיר: אלה חדשות מאוד-מאוד טובות.

<ניר אמסל: כתבתי לך את זה בתשובות.

<ניר אמסל: המכרז הזה בוטל.

סתיו שפיר: לא מתוכנן לעשות את זה?

<ניר אמסל: מתוכנן משהו אחר.

<ניר אמסל: יש החלטת ממשלה 911 שבאה בהמשך להחלטה 4473.

<ניר אמסל: ההחלטה הזאת מדברת על משהו אחר, על כיוון אחר: במקום להעביר את כל ארכיון המדינה לערד – חומר ארכיוני מחולק ל2: יש גניזת קבע ויש גניזת ביניים – גניזת הביניים נמצאת כיום במגנזות פרטיות כי אין בארכיון המדינה מספיק מקום.

<ניר אמסל: הרעיון של ההחלטה המקורית של העברת הארכיון לערד באמת היה לאגד את כל החומר הארכיוני שאמור להיות בארכיון המדינה למקום אחד.

משה גפני: מה התקציב הכולל של מסע ותגלית?

סתיו שפיר: רגע, רגע.

ניסן סלומינסקי: הוא יסביר הכול.

<ניר אמסל: אני אענה עוד רגע.

<ניר אמסל: זו הייתה המטרה הראשונית של הפרויקט.

<ניר אמסל: בתכנית שהגה גנז המדינה יחד אתנו ויחד עם משרד ראש הממשלה, בהמשך להחלטה 4473, כשראינו את קצב התקדמות המכרז הזה, מכרז ה-BOT, הוא הגה רעיון של מעבר לארכיון דיגיטלי.

<ניר אמסל: זה משהו שדי מתקדם בעולם וזה בעצם לפתח אפשרות להעביר את החומר הארכיוני.

<ניר אמסל: קודם כל לשמור אותו באמצעים דיגיטליים, דברים שלא מקובלים היום, הם מאוד לא נפוצים אפילו בעולם.

<ניר אמסל: ככה גם אפשר להנגיש את זה בצורה יותר קלה לציבור.

<ניר אמסל: הכיוון שהולכים אליו זה שארכיון המדינה יעבור לערד.

<ניר אמסל: המדינה תשכור או תבנה מבנה שיכיל את החומר הארכיוני של גניזת הקבע בלבד והחומר של גניזת הביניים צפוי ללכת ולהתמעט עם השנים כי הוא יהיה דיגיטלי והמדינה תשמור אותו באופן דיגיטלי.

<ניר אמסל: ככה הוא גם יהיה נותר נגיש לציבור וגם - - -

סתיו שפיר: הכול הולך להישמר בניהולה של המדינה?

<ניר אמסל: כן.

סתיו שפיר: יפה מאוד.

<ניר אמסל: זה לא יהיה BOT.

<ניר אמסל: ארכיון המדינה הוא זה שיפעיל ויעשה את זה יחד אתנו.

<ניר אמסל: אנחנו עובדים על פרוגרמות לצורך בניית המבנה.

סתיו שפיר: זה חשוב מאוד.

<ניר אמסל: התקציב של זה אפילו מפורט , לדעתי, בהחלטת ממשלה 911.

<ניר אמסל: מה השאלה שלך, חבר הכנסת גפני?

ניסן סלומינסקי: הוא ביקש את זכות הדיבור.

סתיו שפיר: על מסע ותגלית.

ניסן סלומינסקי: גפני, רצית לומר משהו?

סתיו שפיר: רצית לשאול על מסע.

ניסן סלומינסקי: רצית לשאול.

ניסן סלומינסקי: בבקשה.

משה גפני: אני מבקש לדעת כמה התקציב של מסע ותגלית.

משה גפני: אנחנו מדברים על פרויקטים שמעודדים בני נוער מח"ל שיבואו לארץ, שיהיו פה ובסופו של דבר גם יעלו לארץ.

משה גפני: אני רוצה לדעת כמה כסף מיועד לעניין הזה.

משה גפני: שאלתי את זה גם בישיבה הקודמת ועכשיו זה מקבל משנה תוקף.

משה גפני: מה שקרה בכסף היחסית יותר קטן משל מסע ותגלית – תכף אני אשמע ממך על אלו סדרי גודל אנחנו מדברים – הבאת תלמידי חו"ל שהיו בתקציב בוטלה.

משה גפני: זה בוטל, אבל דאגו לעניין הזה שהציונות הדתית כן תקבל.

משה גפני: זאת אומרת, קבעו קריטריונים כאלה שתלמידי חו"ל של הציונות הדתית יוכלו לקבל את הכסף.

משה גפני: אנחנו החרדים לא נוכל לקבל בכלל.

משה גפני: זאת אומרת, יש תלמידי חו"ל שמגיעים לארץ מארצות הברית, מאירופה וממדינות אחרות והמציאות הזאת שבמשך כל השנים עודדו אותם לבוא לכן, היה תקציב לעניין והוא בוטל.

משה גפני: אני לא רואה שהחזירו אותו.

משה גפני: אבל אם מחזירים אותו, אז מביאים אותו רק לאנשי הציונות הדתית.

משה גפני: רק המוסדות שלכם יקבלו את התקציב הזה.

משה גפני: אנחנו לא נקבל.

משה גפני: בשעה שלמסע ותגלית נותנים כסף גדול, לבני נוער ממדינות אחרות בעולם שמגיעים לכאן.

משה גפני: זאת אומרת, מתברר, אם אני רואה את התמונה הכוללת, הממשלה הנוכחית יש לה מדיניות: המדיניות היא לעודד תלמידים – למה אתה עושה לי ככה?

משה גפני: אתה יודע שאני מתבלבל.

<ניר אמסל: אני מתנצל.

משה גפני: אל תעשה ככה.

משה גפני: תאמין לי שאני יודע מה שאני אומר.

משה גפני: זאת שחיתות במיטבה, פשוט שחיתות.

משה גפני: הרי כל מה שקיצצו לחרדים עבר לציונות הדתית ואתם יודעים את זה, עם גושפנקה של היועץ המשפטי לממשלה, עם אנשים שם שהם אנשי הציוניות הדתית שנותנים לזה הכשר כל הזמן.

משה גפני: בקיצור, יש מדיניות.

משה גפני: המדיניות היא שרוצים שיעלו לארץ בני נוער חילוניים, בני נוער מהציונות הדתית ושלא יבואו לכאן בני נוער חרדים.

משה גפני: מה שהמדינה עשתה כל השנים, שנתנה סכום מסוים שיועד לכולם על פי קריטריון שווה, קבעו קריטריונים חדשים: תלמידי חו"ל קיצצו לגמרי, מסע ותגלית הוסיפו, הולכים להחזיר את תלמידי חו"ל רק לציוניות הדתית.

משה גפני: החרדים מחוץ לעניין.

משה גפני: זאת שחיתות.

משה גפני: אתם לא תינקו מהעניין הזה.

ניסן סלומינסקי: תודה.

<ניר אמסל: תרשה לי להשיב.

ניסן סלומינסקי: אני אתן, אבל תרשום לך.

משה גפני: רק כמה כסף הולך למסע ותגלית.

ניסן סלומינסקי: בסדר.

ניסן סלומינסקי: סתיו, בבקשה.

סתיו שפיר: אני גם מצטרפת לשאלתו של גפני מאחר וכבר העברנו את זה.

סתיו שפיר: וגם איפה התקנה שדרכה מועבר הכסף הזה?

סתיו שפיר: לא ראיתי את זה בטבלה.

משה גפני: זה לא מופיע.

משה גפני: הם מסתירים את זה.

משה גפני: הם לא רוצים שתראי.

<ניר אמסל: מה זאת אומרת באיזו תקנה?

סתיו שפיר: מה המספר של התקנה של מסע ותגלית?

<ניר אמסל: 04510.

סתיו שפיר: 04510, זאת אומרת פרויקטים והחלטות ממשלה רוחביות.

<ניר אמסל: נכון.

<ניר אמסל: זה מסע, תגלית, מורשת והכותל.

סתיו שפיר: אי אפשר ממש לראות מה רוקה בתוכה, בגלל זה השאלה שלי.

<ניר אמסל: בגלל זה אני מפרט.

<ניר אמסל: בשביל זה אני פה.

סתיו שפיר: אין שום סיבה שלא לפרסם את זה.

סתיו שפיר: מה זאת אומרת?

<ניר אמסל: אני פה.

<ניר אמסל: זה גם בהתאם להחלטות הממשלה.

סתיו שפיר: אתה רואה, התחלנו אותה ב-2014 עם תקציב של 202 מיליון שקלים והיום זה עומד על 541 מיליון שקלים.

סתיו שפיר: זה מעניין מאוד הפרוט של מה שקורה שם בפנים ואי אפשר לראות פה כלום בתוך התקציב.

<ניר אמסל: אנחנו יכולים לפרט.

<ניר אמסל: בשביל זה אנחנו פה.

משה גפני: חוגגים, חוגגים שם.

סתיו שפיר: אני אשמח לפרוט.

משה גפני: חוגגים, מקורבים עסוקים בעניין.

משה גפני: שמענו את זה בישיבה הקודמת.

סתיו שפיר: שנית, זאת הערה לוועדה, זאת לא צורה להביא בקשה להעברה תקציבית שיש בה כל-כך הרבה דברים שונים שלא קשורים זה לזה בכלל.

סתיו שפיר: ראין שום קשר בין מסע ותגלית לבין ארכיון המדינה לבין כל הדברים האחרים שנמצאים פה, תמיכה בארגוני הנצחה, קיצוצים במשרד הגמלאים.

סתיו שפיר: להביא העברה שיש בה כל-כך הרבה נושאים שונים, שכוללת גם קיצוצים במשרד לאזרחים ותיקים או ממשרד התחבורה ופיתוח של כבישים או כל מיני דברים.

סתיו שפיר: אני לא אומרת פה לכן או לכאן אם המשמעות טובה או שלילית, זה לא העניין.

סתיו שפיר: להעביר העברה שיש בה גם את ארכיון המדינה וגם את תגלית, פשוט אין שום קשר בין הדברים.

סתיו שפיר: תביאו נושא אחד - - -

משה גפני: יש שם גם סגן השר לאזרחים ותיקים.

<ניר אמסל: היום זה שר.

<ניר אמסל: השר אורי אורבך.

סתיו שפיר: סליחה.

סתיו שפיר: אני פשוט שותקת בגלל שהפרוטוקול לא יכול לכתוב דבר כשיש רעשים.

אלעזר שטרן: אני רוצה לחדד.

סתיו שפיר: שנייה.

סתיו שפיר: אני אסיים את המשפט עם סיום המוזיקה.

סתיו שפיר: כל הח"כים הוותיקים, זה שבמשך כל-כך הרבה שנים לא טיפלתם בצלצולים האלה - - -

ניסן סלומינסקי: זה התחיל רק עכשיו.

סתיו שפיר: אנחנו יודעים למה זה קורה ככה ולמה אתם מביאים לנו פניות תקציביות בצורה כזאת: ברגע שיהיו פה חילוקי דעות על תקנה אחת קטנה יהיה לנו מאוד קשה להצביע נגד מאחר ואז אנחנו אומרים שכל הפניות האחרות גם נדחות.

סתיו שפיר: זו לא צורה.

סתיו שפיר: תביאו נושא אחד שאפשר לדבר עליו.

סתיו שפיר: הרי זו סתם תחבולה וכולם פה מכירים את זה.

סתיו שפיר: זה פשוט לא לעניין.

סתיו שפיר: זה ידוע לוועדה וגם הוועדה צריכה לבקש שזה לא יבוא בצורה כזו.

סתיו שפיר: אין לחברי הכנסת אפשרות להתמקד בעשרה תחומים שונים שמגיעים בהעברה תקציבית אחת ושאין ביניהם שום קשר.

סתיו שפיר: פשוט אין לזה צורה.

אלעזר שטרן: לי יש עם זה בעיה יותר קשה.

אלעזר שטרן: קראו לנו במשרד האוצר לפני חצי שנה, אמרו: אנחנו רוצים לשפר את הוועדה, אתם משפדים פה את הנציגים שלנו שבאים הנה ויוצאים קשה.

אלעזר שטרן: בסך הכול עושים עבודה טובה, משתדלים לעשות.

אלעזר שטרן: אנחנו יודעים את זה.

אלעזר שטרן: אבל כששולחים אותם עם משימות קשות, אז שלא יבואו בטענות אלינו.

אלעזר שטרן: הנקודה זאת שסתיו מעלה, סתיו לא הייתה בפגישה הזאת, נדמה לי שהיינו זהבה, מירב אולי ואני, אבל יכול להיות שהם עשו גם כמה פגישות כאלה.

משה גפני: הם עשו כמה פגישות.

אלעזר שטרן: כן, איך לשפר את הדברים.

אלעזר שטרן: באותה פגישה הבטיחו לנו, ביקשנו, שלא יעשו מאתנו צחוק בגלל שהם עושים לנו את החיים קשים בהקשרים האלה.

אלעזר שטרן: באמת בשביל היכולת הזאת - - -

משה גפני: אל תאשרו את זה עכשיו.

משה גפני: שיחזרו חזרה למשרד ויביאו העברה נורמלית.

אלעזר שטרן: יכול להיות.

אלעזר שטרן: אין לי בעיה עם כל סעיף לחוד במקרה הזה.

אלעזר שטרן: אני מרגיש מזולזל בהקשר הזה, אני אומר את האמת.

אלעזר שטרן: הערנו בדיוק על הדברים האלה.

אלעזר שטרן: הטכניקה הזאת, אלף תתי סעיפים שלא קשורים ואי יכולת לפצל ביניהם.

אלעזר שטרן: אין לנו את היכולת הזאת.

אלעזר שטרן: כאילו ההיגיון ובאמת להביע דעה וגם להצביע.

אלעזר שטרן: אתה רוצה להצביע מול שני סעיפים שהם מאוד נכונים ואחד לא, בלי קשר למקרה הזה.

אלעזר שטרן: במקרה הזה הבעיה שלי היא לא התוכן.

אלעזר שטרן: הבעיה שלי היא התרבות.

ניסן סלומינסקי: לגבי מה שנאמר פה על סתיו ואלעזר, כולנו התלוננו על הנושא הזה.

ניסן סלומינסקי: גם אני חושב שמצרפים כאן דברים והקשרים - - -

סתיו שפיר: אבל לאחד מאתנו יש את הכוח להחזיר לאוצר את - - -

ניסן סלומינסקי: למה כשאני מתחיל לדבר, את ישר נכנסת באמצע?

ניסן סלומינסקי: באמת.

סתיו שפיר: אני כבר מכירה אותך כל-כך טוב שאני יודעת מה תגיד.

ניסן סלומינסקי: זו הייתה הצהרה מפוצצת.

ניסן סלומינסקי: ממש מדהים.

סתיו שפיר: ניסן, ברגע שמגיעה כזאת פניה אתה יכול להחזיר אותה - - -

ניסן סלומינסקי: ביקשתי בזמנו והגיע לכאן נציג בכיר של אגף התקציבים והסביר לנו, יכו להיות שאנחנו לא מקבלים את ההסבר ונבקש שוב, הסביר לנו את המשמעויות, שזה לא מגיע סתם.

ניסן סלומינסקי: זאת אומרת, זה לא צרור.

ניסן סלומינסקי: מבחינתם, בראייה שלהם, זה יוצא ממקור אחד.

ניסן סלומינסקי: אני לא רוצה לנסות לדבר בשמם.

ניסן סלומינסקי: גם אני מרגיש שזה לא בסדר.

ניסן סלומינסקי: נזמין לפה, בלי קשר, מישהו בכיר מאגף התקציבים כדי שינסה להסביר לנו כי גם אני לא מרגיש עם זה טוב הרבה פעמים - - -

אלעזר שטרן: ניסן, הם לא יבואו.

ניסן סלומינסקי: הם יבואו, הם היו.

ניסן סלומינסקי: אלעזר, היה כאן מישהו והסביר לנו והראה לנו באמת שמבחינתם זה יוצא מאותה תקנה והם לא יכולים לחלק.

ניסן סלומינסקי: אבל אני לא רוצה לדבר בשמם.

ניסן סלומינסקי: הוא היה כאן והסביר.

אלעזר שטרן: אבל עברה חצי שנה.

ניסן סלומינסקי: היה כאן והסביר.

ניסן סלומינסקי: אני אסביר שוב.

אלעזר שטרן: ישבנו עם זהבה, עם ראש אגף התקציבים - - -

ניסן סלומינסקי: יכול להיות, אני לא יודע להגיד.

ניסן סלומינסקי: אני לא הייתי אז.

ניסן סלומינסקי: אני לא יודע להגיד, אבל שמעתי.

ניסן סלומינסקי: עכשיו אני אדבר אתו.

ניסן סלומינסקי: לגבי תגלית ומסע, בפעם הקודמת עצרתי את הדיון עד שלא התקיימה ישיבה נפרדת על הנושא הזה.

ניסן סלומינסקי: אתם זוכרים, עצרתי את זה עם כל הלחצים שהיו עד שהגיעו כל הנציגים והציגו לנו תמונה מלאה.

ניסן סלומינסקי: היו לנו גם טענות ושיפורים.

ניסן סלומינסקי: כלומר, עשינו את זה לא לפני הרבה זמן.

ניסן סלומינסקי: עשינו דיון מעמיק בכל הנושא הזה.

ניסן סלומינסקי: לכן אני אומר שאי אפשר, כל פעם שתגיע העברה, לעשות עוד פעם דיון של יום שלם על זה כי עשינו את זה לא לפני הרבה זמן.

ניסן סלומינסקי: זה דבר שני.

ניסן סלומינסקי: דבר שלישי, מבחינת הנושא של בני חו"ל.

ניסן סלומינסקי: זה דבר חמור מאוד.

ניסן סלומינסקי: נלחמנו נגד זה הרבה.

ניסן סלומינסקי: אני לא מאושר מהסיכום שיצא.

ניסן סלומינסקי: היו לי גם ויכוחים גדולים עם השר גם על זה, אבל לפחות, כך הסבירו לי, שכל מי שהגיע לארץ באיזושהי מסגרת – אמרו לי שזה גם רוב בני חו"ל החרדים – הוא משוחרר מכל התנאים.

משה גפני: אפילו אחד לא.

משה גפני: תגיד לי, מה אתה עובד עלי?

ניסן סלומינסקי: אני לא עובד עליך.

ניסן סלומינסקי: אני אומר מה אמרו לי.

משה גפני: הכסף עובר אליכם.

ניסן סלומינסקי: לא.

ניסן סלומינסקי: הכסף לא עובר אלינו.

משה גפני: אתם הגנבים.

משה גפני: זה הכול.

ניסן סלומינסקי: אנחנו הגנבים.

ניסן סלומינסקי: בסדר.

משה גפני: ועוד איך.

משה גפני: הכול עובר אליכם.

בועז טופורובסקי: בשעה 14:00 - - -

משה גפני: בועז, אל תפריע לי, אני באמצע רשות דיבור.

ניסן סלומינסקי: אתה לא באמצע רשות דיבור.

משה גפני: אתם לוקחים את הכסף.

ניסן סלומינסקי: לקחנו כסף?

ניסן סלומינסקי: שנה שלימה נלחמנו - - -

משה גפני: אפילו שקל אחד לא מגיע לחרדים.

משה גפני: גנבתם את הכסף.

ניסן סלומינסקי: טוב, גנבנו.

ניסן סלומינסקי: אנחנו גנבנו

משה גפני: אתה יושב פה - - -

ניסן סלומינסקי: אני גנבתי את הכסף.

משה גפני: כן.

ניסן סלומינסקי: בסדר.

משה גפני: התשובה כן.

משה גפני: אתה יושב פה כאילו שאתה איזה פקיד זוטר.

ניסן סלומינסקי: אני לא פקיד זוטר.

משה גפני: אתה יושב-ראש ועדת הכספים.

משה גפני: אתה יכול להגיד להם: אני לא מאשר לכם את זה עד שלא תמצאו פתרון למה שהיה ולעודד גם חרדים לבוא לארץ.

ניסן סלומינסקי: מה זה קשור לזה?

ניסן סלומינסקי: זה משרד ראש הממשלה, מה זה קשור לזה?

משה גפני: ממש לא קשור.

משה גפני: מסע ותגלית זה כלום.

משה גפני: לא קשור.

משה גפני: כאילו שאנחנו לא יודעים את השחיתות שם.

משה גפני: אנשים מושחתים יושבים שם, מראש הממשלה דרומה.

ניסן סלומינסקי: אחרי ששמענו את זה - - -

משה גפני: שמענו.

ניסן סלומינסקי: בסדר, אז יש ויכוחים.

ניסן סלומינסקי: אני - - -

משה גפני: ויכוחים – לא ראינו בישיבה הקודמת שהייתה על מסע ותגלית?

משה גפני: בלי מכרזים, בלי כלום, בלי שום דבר.

משה גפני: שם הכסף זורם והיועץ המשפטי לא מתערב, אף אחד לא מתערב.

משה גפני: פה מקבלים החלטה שהחרדים לא מקבלים אפילו תלמיד אחד, אתה אמרת אז, אלעזר.

משה גפני: אפילו תלמיד אחד לא מקבל.

ניסן סלומינסקי: זה לא נושא ההצבעה פה.

משה גפני: דיבר אתי ראש ישיבת מיר – מדברים שטויות – הם מביאים אנשים לארץ.

משה גפני: אבל מה?

משה גפני: בסדר, יש לכם עדנה:

משה גפני: היום יש לכם שותפים, יש לכם את ישראל ביתנו ואת התנועה ואת יש עתיד.

משה גפני: יש לכם שותפים, אתם חוגגים.

ניסן סלומינסקי: טוב, רבותי, אם כך נצביע על ההעברה הזאת.

ניסן סלומינסקי: נצטרך לעצור.

משה גפני: למה?

ניסן סלומינסקי: כי יש ועדת משנה בשעה 14:00.

משה גפני: אני מבקש התייעצות סיעתית.

ניסן סלומינסקי: רגע, יש כזה מושג, התייעצות סיעתית להעברה כספית?

משה גפני: לא.

משה גפני: אין.

משה גפני: אני המצאתי את זה עכשיו.

משה גפני: מה דעתך?

משה גפני: אני צריך לדבר עם ליצמן על העניין הזה, הוא לא כאן, הוא ביקש ממני להתייעץ אתי על העניין.

משה גפני: אל תאשר את זה עכשיו, תאמין לי.

ניסן סלומינסקי: טוב, 5 דקות.

משה גפני: לא 5 דקות.

משה גפני: איזה 5 דקות?

משה גפני: מה אתה מדבר שטויות?

אלעזר שטרן: אם ליצמן ביקש להתייעץ עם גפני, אפילו משום ואהבת לרעך כמוך - - -

ניסן סלומינסקי: לא.

ניסן סלומינסקי: ליצמן לא ביקש.

משה גפני: ביקש, ביקש.

ניסן סלומינסקי: אבל ליצמן לא ביקש.

ניסן סלומינסקי: ליצמן לא ביקש, גפני ביקש.

משה גפני: ביקש, ביקש.

ניסן סלומינסקי: 5 דקות, רבותי - - -

משה גפני: 5 דקות.

משה גפני: תראה איך אתה להוט לאשר את זה.

משה גפני: אתה באמת דואג לי, נכון?

ניסן סלומינסקי: בסדר.

משה גפני: כדי שאני לא אגיד עליך שאתם הגנבים.

משה גפני: אתה להוט להעביר את זה.

משה גפני: למה?

ניסן סלומינסקי: בשעה 14:14 נעשה את ההצבעה ונוכל לסיים את הישיבה.

ניסן סלומינסקי: רבותי, נגמרה ההתייעצות הסיעתית.

סתיו שפיר: ניסן, תספר לנו בבקשה - - - מה עוד יש שם שלא שמנו לב?

ניסן סלומינסקי: מי בעד ההעברה של סעיפים 247 עד 256?

ניסן סלומינסקי: מי שבעד ההעברה ירים את ידו.

ניסן סלומינסקי: מי נגד, ירים את ידו.

ניסן סלומינסקי: בעד אישור פניות 256-247 – רוב

ניסן סלומינסקי: נמנעים – אין

ניסן סלומינסקי: ההעברה אושרה.

סתיו שפיר: אני מבקשת רביזיה.

משה גפני: רביזיה.

משה גפני: אנחנו מבקשים רביזיה.

ניסן סלומינסקי: ההעברה אושרה.

ניסן סלומינסקי: מאחר ויש ועדת משנה ואנחנו צריכים לסיים את הישיבה - - -

סתיו שפיר: הישיבה חוזרת אחר כך?

סתיו שפיר: מתכנסים מחדש?

ניסן סלומינסקי: לא.

ניסן סלומינסקי: היום כבר לא.

ניסן סלומינסקי: היום לא.

ניסן סלומינסקי: אולי מחר נעשה איזה שינוי, נבדוק את זה עכשיו.

ניסן סלומינסקי: הישיבה הזאת נעולה.